Laguntza:Sorapedia (eu) - Sorapedia\nRevision as of 00:31, 2 February 2016 by 83.213.16.107 (talk) (Orria sortu da. Edukia: ==Herri identitatea== ''Soraluze Alkarrekin'' ekimenen barruan ''Herri identitatea'' izeneko taldea dago. Helburua zera da, herri identitatea indartu, herriaren historia...)\n1 Herri identitatea\n2 Sorapedia: Zer eta zertarako\n3 Sorapedia: Adibideak\n4 Sorapedia: Animatu!\nSoraluze Alkarrekin ekimenen barruan Herri identitatea izeneko taldea dago.\nHelburua zera da, herri identitatea indartu, herriaren historiaren ezagutzak eta bizipenak elkartrukatuz, ikertuz eta eskuragarri jarriz.\nTalde honek hainbat proiektu bultzatzen ari da, horietako bat Sorapedia.\nSorapedia: Zer eta zertarako\nZertarako Sorapedia? Soraluzetar nortasuna gorde eta zabaltzeko. Plaentxian bizitzeaz gain, Soraluze bizi, Soraluze izateko.\nEta, zer da Sorapedia? Toki bat, biltegi bat, entziklopedia bat. Soraluzeri buruzkoak bilatzeko, Soraluzeri buruzkoak gordetzeko. Soraluzekin zerikusia duen guztiak kabida dauka.\nEta, zer topako duzu bertan? Denetik: historia eta istorioak; argazkiak eta bideoak; zaharrak eta berriak; pertsonak eta gauzak; egindakoak, esandakoak eta idatzitakoak; abestiak eta ibilaldiak; euskaraz eta erdaraz. Eskura izango duzu besteok sartutakoak, eskura izango dute zuk emandakoak.\nEta, ideia bat izateko, 2015/12/12ko aurkezpenean adibide batzuk erakutsi genituen: txangoak eta ibilbideak, argazkiak (paisaiak, jaiak, kirolak, aratosteak…).\nEta Soraluzeri buruzko liburuak aipatu (20 baino gehiago daude), batzuk zure liburu elektronikora jaisteko prest; eta Plaentxiari buruzko “lorak” ere, 156. urtean Joseph Lamot egindakoa kasu: …bertako jendea berez alaia eta eskuzabala denez, Espainia guztiko herri jostalarienetakoa da.\nEta abestiak, artea, kirolak, elkarteak, historia, pertsonai herrikoiak… Konturatuko gara uste baino gehiago izan garela, uste baino gehiago egin dugula… eta uste baino gehiago egiteko gauza garela.\nLekua prest dago gozatzen hasteko… eta ekartzeko ere!\nInformazioa edota materiala badaukazu, aurrera: Sorapedian sartu; eta dudatan bazaude, deitu edo idatzi: sorapedia.posta@gmail.com\nRetrieved from "http://www.sorapedia.eus/index.php?title=Laguntza:Sorapedia_(eu)&oldid=1989"


Eta Tribunal Constitucionala jurisdikzio faltan oinarritu da Gobernu zentralaren eskaerak ezin ezagutu, konpondu eta erabakitzeko.\nBigarren kanal hau gaztelerazkoa bait da hizkuntzaz.\nHorretan datza azken finean koxkarik latzena, gazteleraz izatearenean alegia.\nBadakigu bai, zein den aitzakia.\nBaina nork esan behar du gaztelerazko ETB euskarazkoaren galeran baino jokatzen ari ez dela?, experimentala izan arren, informazio kodeaz pluralista izan nahi baldin badu ere.\nEta egia da, halaber, EITB FMk SER FMren igoera portzentaia zapuztu egin duela.\nArrazoiak oso sinpleak dira.\nBai Radio Euskadi bai ETB-2 kastillanoak dira, TVE eta SER diren gisa berean; eta aurrenengoen bigarrenekiko desberdintasun bakarra informazio ez-espainolistan besterik ez datza.\nEuskarak lekurik ez duen informazioa indartzen ari da Gobernu Autonomoa, hala pentsatu nahiko ez badu ere; ezen, gure hizkuntzaren kaltetan, beste komunikabideei konpetentzia egiteaz baino ez bait saiatzen kontuz!, konpetentziak kalitatea zirikatzen du-eta, finean ETBk tankera igualtsukoari helduz.\nETB-2ri atera diezaiokegun etekinik baliagarriena diruarena da.\nBitartean, argi ibili maripili!.\nTXANPONAREN bestaldeak zeri erantzuten dion ez dugu oraindik somatu.\nJornada hauen helburua segidakoa dugu.\nMari Carmen Garmendiak dioenez: hizkuntzaren planifikazio orokor bat atontzeko datu bilketa, alde batetik; eta delako planifikazioa aurrera eramateko ezinbestekoa suertatzen den formulazio teorikoen arloan sakontzea, bestetik.\nGaldera bat zuzendu nahiko genuke ordea lerroon bitartez: zein hizkuntzaren planifikazio orokorrak egiteko asmoak dituzue?.\nTira, tira, ez ezazuela elebitasunaz zuek bilingûismoa deitzen diozutenaz hainbeste mintzatu, begira zertan eta nola bukatzen dugun eta: kastillanozko irratian, erdipurdiko telebistaz eta euskal prentsa umezurtzarekin dantzan.\nIkusten duenak ez du ez antioju ez katalejurik behar! Halamoduz, ni ere izan ninteke Fishman profesorea.\nAUDIENTZIAK, Bilboko Audientziak, onetsi du berriro ere Barberá-ren izendapenaren balio gabetze eskaera.\nAsuntoa gogoratzeko datuak: Gobernu autonomoak Barberá izendatzen du errektore urtarrilaren 21ean, lehendabiziko aldiz.\nApirilak 21: Audientziaren sententzia: Arantxa Mendizabal ipintzen dute errektore funtziotan.\nArantxaren dimisioa eta Barberáren berrizendapena.\nAudientziaren hurrengo kapituloak irailean jarraituko omen du: (esdesir: kontinuara!).


Eskolako jolastoki grisa nola bihurtu duten eremu berde eta anitza | Jendartean\nHasiera » Hezkuntza » Eskolako jolastoki grisa nola bihurtu duten eremu berde eta anitza\n“Lau urteko prozesu parte-hartzailearen ostean, jolas-eremu berria estreinatu dugu Kurutziaga ikastolan. Neska-mutikoei aukera berdinak eskainiko dizkiena, inguru natural batean integratua eta euren ametsetatik sortua”. Halaxe aurkeztu dute urtarriletik gozatzen duten jolastoki eraberritua. Datorren larunbatean egingo dute inaugurazio ofiziala.\nIkastetxeko kanpo-espazioak ohiko ereduari erantzuten ziola ikusi zuten: futbol eta futbito zelaiek (eta bigarren maila batean saskibaloi kantxak eta frontoiak) hartzen zuten leku gehien, eta harreman desorekatuak eragiten zituen: mutilek espazio nagusia okupatzen zuten (batez ere beraiek ziren futbolean aritzen zirenak) eta bazterretan geratzen ziren neskak, harmailetan, eskaileretan… Hori gainditu eta espazio zentralak jarduera anitzetarako prestatu dituzte, “guztiek berdintasunez gozatu ditzaten eta ez daitezen ohiko talde-kirolen eremua izan”. Espazio berrietan, neska-mutilen eta adin ezberdinen arteko harremanak aberastuko direla sinetsita daude.\n“Kanpo-espazioa eta ikasgela ez daitezela bi eremu isolatu izan”\nBestetik, ikasleei galdetuta, naturgune gehiago eskatzen zituztela ikusi zuten, naturari lotutako ekintzak, ortuak protagonismo handiagoa hartzea… eta hori egin dute, jolastokia inguratzen duten berdeguneak eta arbolak aprobetxatuz: “Naturaren presentzia oso eskasa zen. Horregatik sortu gura izan dugu haur eta gazteek zentzumenekin esperimentatu ahal izango duten eremu bat, non urtaroen aldaketak zein elementu klimatologikoak esperientzia zuzenaren bidez bizi ahalko diren. Azken finean, helburua da kanpo-espazioa eta ikasgela ez daitezela bi eremu isolatu izan, batak bestea elikatzea baizik”, azaldu dute.\nJolas librea eta sinbolikoa sustatzen duen eremua izan da emaitza. Jolastokia amesten proiektuko kideek argi dute, hala ere: “Proiektua modu dinamikoan ulertzen dugu, ez da hemen eta orain amaitzen. Haurrek, gazteek, familiek eta bereziki irakasleek lagundu beharko dute eraldatze hau etenik bakoa izan dadin”.\nMartin Linacisoro | uztaila 4, 2018 at 12:59 pm\nKaixo, oso interesnatea iruditzen zait proyekto hau, nahi baduzu guri ezagutzea, bdu.es begiratu, nik Donostin nago. Mila esker eta ondo segi. Martin Linacisoro\nIruzkin honi Martin Linacisoro erantzun Utzi erantzuna


Ataria eta Salburuako parkea familian - Txikaletos\nGasteizko eraztun berdearen barruan, familiartean txango bat egiteko leku zoragarri bat dago. Salburuko parkea eta Ataria, inguruko hezeguneen interpretazio-zentroak, hamaika aukera eskaintzen dizkigu paseatzeko, ingurua ezagutzeko eta bertan bizi diren zikoinak, oreinak, ahateak eta gainerako animaliez gozatzeko.\nAtaria, hezeguneetako interpretazio-zentroa\nSalburuko parkera iritsi bezain laster, Ataria topatzen dugu. GuriArteagako Urdaibai Bird Center gogorarazten digu. Sarrera doakoa da eta bisitatzea gomendatzen dizuegu, oso leku interesgarria delako.\nAtaria hezeguneei buruzko komunikazio, hezkuntza eta kontzientziazio-jarduerak egiteko plataforma bat da. Salburua parkeko hezegune-sistemak lau aintzira nagusi ditu. Gasteiztik hurbilen dagoena Betoñuko aintzira da; ekialderago Arkautiko aintzira dago; bi horien artean, iparraldean, Larreganakoa, eta Betoñu ondoan, Duranzarrakoa.\nAtarian, materialen dentsitateak eta sare trofikoak nola funtzionatzen duen ikasi ahal izango dugu: animalien elikadura-katea, nork jaten du nor? Gainera, hezeguneak behatzeko hainbat gune ditugu, altuera desberdinetan kokatuak. Benetako gozamena da leku hau.\nEraikin berean kafetegi bat terrazarekin ere badugu, indarrak hartzeko ezinbestekoa.\nAtaria bisitatu ondoren, hainbat txango ditugu inguruan, oinez, bizikletaz edo haur-gurdiekin egin ahal izango ditugunak. Hainbat ibilbide daude hezeguneetan bizi diren animaliez gozatzeko: ahateak, zikoinak, oreinak… Ibilbidean zehar, etxola pare bat ere aurkitu ditugu hezeguneak ikuspuntu hurbilago batetik ikusteko. Bidea laua da eta ez du desnibelik.\nGasteiz inguruan bazaude, ezinbestekoa duzu plan hau eta Berganzoko uraren bidea egitea.


Urtarrilak 20: Sebastian Iradier | Eduplaneta Musical\nUrtarrilak 20: Sebastian Iradier\nPublicado el 20 enero 2013 por biotzf\nSebastian Iradier, konpositore euskalduna, Lantziegon jaio zan 1809ko urtarrilaren 20an, eta Gasteizen hil zan 1865eko abenduaren 6an.\nGasteizen burutu ebazan piano eta organo ikasketak. Bertoko Andra Mari kolegiatako abesbatzan bederatzi urtegaz sartu zan, eta hamasei urtegaz Mikel deuna eleizako organista plaza lortu eban. 1827an Aguraingo Jon bateatzaile parrokian organojole lanpostua eskuratu eban.\nMusika sakroaz gain, musika herrikoia oso gogokoa eban, eta bai organoagaz, bai gitarragaz katxutxak, boleroak,…eta horrelakoak interpretatzen ebazan.\n1833an konposizio ikasketak hobatzeko Madrilera joan zan. Hasiera baten lau hilabeteko egonaldia izango zana, hainbat urtetakoan bihurtu zan.\nMadrilen arlo ezbardinetako pertsonai ugari ezagutu ebazan: literatoak, musikoak, politikariak,…\nMadrilgo kontserbatorioan maisu moduan ere aritu zan, hizkuntza musikala eta kanto eskolak emonez. Aristokraziako hainbat emakumeren irakaslea izateak ospe handia emon eutson.\nParis, Estatu Batuak, Mexiko eta Kubatik ibili zan, bere musika zabalduz eta artista ospetsuak ezagutuz, Rossini esaterako.\nBere konposizioen artean, habanerak dira arrakastatsuenak, “La Paloma” ezegunena izanik.\nHemen dozue habanera hau, André Rieu-k interpretatuta:


II. Batzar soziojuridikoan Hegoamerika izango dute hizpide - Oñati - Goiena.eus\nII. Batzar soziojuridikoan Hegoamerika izango dute hizpide\nArritxu Barruso 2007-07-06 16:49\nOñatin II. Batzar Soziojuridikoa egingo dute uztailaren 18 eta 20 bitartean eta aurten Hegoamerika izango dute mintzagai. Egitasmoan, hitzaldiez gain, ekitaldi kulturalak ere antolatu dituzte, euskal kultura eta Hegoamerikako kulturarekin lotuta.\nOrain dela bi urte egindako batzarrean Europako zuzenbide erak landu zituzten eta aurten berriz Hegoamerika izango dute hizpide. 2005ean lortutako arrakasta ikusita Batzarrari jarraipena ematea erabaki du Oñatiko Soziologia Institutuko Nazioarteko Erakundeak.\nDemokrazia, garapena eta liberazioa izango dira bereziki landuko diren gaiak.\n120 pertsona inguru izango dira, Hegoamerikarrak asko, kongresuan parte hartuko dutenak. Besteak beste Brasil, Mexiko eta Boliviatik etorriko dira hizlariak.\nEuskal Herriko Unibertsitateko Udako Ikastaroen eskaintzaren parte da Batzar hau. 6 hitzaldi eta 10 mintegi egingo dituzte bertan.\nEgitasmoak bi alderdi landuko ditu; akademikoa bata eta kulturala bestea. Hitzaldi eta mintegiez gain ekintza kulturalak ere egingo dituzte. Asteazkenean esaterako zine emanaldia egingo dute Oñatiko Kulturetxean. Diario de Motocicleta izango da emango duten filma.


Alarma egoeraren amaiera, zer gertatuko da 2021eko maiatzaren 9tik aurrera?\nZer ekarriko du alarma egoeraren amaierak?\nAutonomia erkidegoen arteko mugak ixtea eta etxeratze-agindua amaituko dira. Hala ere, Euskadi bost alerta maila izango dituen pandemiaren aurkako legean lanean ari da jada.\nDariasek errefusatu egin du alarma egoera aldatzeko Sagarduik egin dion eskaera\nAlarma egoera maiatzaren 9ra arte luzatzea baimendu du Kongresuak\nMantendu al daitezke neurri murriztaileak alarma-egoerarik ez badago?\nPedro Sanchez Espainiako Gobernuko presidenteak iragarri duenez, maiatzaren 9a alarma egoeraren "puntu eta amaiera" izan dadin nahi dute, eta hainbat konstituzionalistak ohartarazi dute bertan behera utziz gero, autonomia erkidegoen arteko mugako itxieren eta etxeratze-aginduaren amaiera ere ekarriko duela, oinarrizko eskubideei eragiten dieten murrizketak baitira.\nEuropa Press albiste-agentziak kontsultatutako hainbat adituk adierazi dutenez, maiatzaren 9tik aurrera autonomia erkidegoak, Lurralde arteko Osasun Kontseiluan koordinatuta egon arren, alarma-egoeraren aurreko egoerara itzuliko dira, eta, beraz, osasun arloan "ohiko neurriak" baino ezin dituzte hartu.\nHala ere, adierazi dute egoera larrietarako oinarrizko eskubideak mugatu daitezkeela, baina kasu oso zehatzetan eta banakakoetan soilik, Osasun Publikoaren Arloko Neurri Bereziei buruzko 1986ko Lege Organikoa baliatuta.\nLege horri jarraiki, adituek diote perimetroko itxierak ere ikus litezkeela, baina osasun-guneetakoak, auzoetakoak edo, gehienez ere, hirietakoak izango lirateke, inoiz ez autonomia-erkidego osokoak. Gainera, dekretu bidez onartuko liratekeen itxiera horiek auzitegien bermea beharko lukete.\nHorrela, iazko udan bizi izan zen egoerara itzuliko dela adierazi dute, eta administrazio autonomikoek, adibidez, merkataritza- eta ostalaritza-ordutegiak murriztu ditzaketela.\nEgoera horri aurre egiteko, Euskadik pandemiaren aurkako legearen tramitazioa jarri du abian, eta lege horrek "berme juridiko guztiak" emango dizkie Eusko Jaurlaritzak covidaren hedapenari eusteko ezartzen dituen murrizketei (maiatzaren 9aren ondoren alarma egoeraren eta legezko "aterkiaren" jarraipenari buruzko "ziurgabetasuna" dela eta).\nEAJk eta PSE-EEk "pandemia kudeatzeko neurrien lege proposamena" erregistratu dute ostiral honetan Legebiltzarrean, eta premiazko bidetik eztabaidatuko dute, tramitazio epeak erdira murriztuz. Gainera, talde parlamentarioen ekimena denez, eta ez Jaurlaritzarena, tramitea are azkarragoa izango da.\nAraua aurrera aterako da, Gobernua sostengatzen duten alderdiek (nazionalistek eta sozialistek) gehiengoa dutelako Ganberan.\n"Birusaren transmisioaren araberako bost alerta-maila eta sei adierazle epidemiologiko aurreikusten ditu arauak"\nLege berria bilkura-aldia amaitu baino lehen onartzea nahi dute; azken osoko bilkura ekainaren 24an izango da.\nEz da edozein epidemiari aplikatu beharreko araua izango, baizik eta "pandemia horren ondoriozko premia premiazko eta presazkoei erantzuten die", "egoera jakin baterako lege zehatz bat behar delako", eta epidemia bakoitzaren berezitasunek (transmisioa, birulentzia, inkubazioa, transmitigarritasuna edo morbilitatea) beste kasu batzuetan baliogabeak izan daitezkeelako.\nArauak 100 eta 600.000 euro arteko isunekin "neurriak betetzen direla bermatzeko" zehapen-araubidea jasotzen du, eta bost alerta-maila aurreikusten ditu birusaren transmisioaren eta sei adierazle epidemiologikoren arabera, hala nola R0 indizea, asistentzia-presioa eta zainketa intentsiboetako unitateen okupazioa, eta pandemiaren eragina adin-tarteen arabera.\nAlerta mailarik baxuena 14 egunetan 100.000 biztanleko 60 kasuko intzidentzia metatutan markatuta dago. Kopuru horretatik jaisten den unean, murrizketek indarrean egoteari utziko liokete. Bigarren egoera 150 kasuetara doa, hirugarrena 300 kasuetara, laugarrena 500 kasuetara eta bosgarrena 500 kasuetatik aurrera, hau da, "transmisio oso altuko" egoeretarako.\nAlerta-maila horien arabera, zenbait osasun-murrizketa eta -neurri ezartzen dira, eta horietako batzuk komunak dira fase guztietan, hala nola pertsonen arteko 1,5 metroko distantzia, eskuak garbitzea, aireztatzea, maskara erabiltzea edo berrogeialdia gordetzea, kutsatuz gero edo hura susmatuz gero.\nLaugarren agertokitik aurrera, neurriak gogortu egingo dituzte, eta perimetroa ixteko eta funtsezkoak ez diren jarduera ekonomikoak (edo edukiera % 35era jaistea), kulturalak eta sozialak bertan behera uzteko atea irekiko dute.\nEra berean, hezkuntza presentzialetik hezkuntza telematikora igarotzeko aukera aztertuko dute, bai eta kirol-jarduera ez-profesional edo erdi-profesional oro debekatzeko aukera ere, salbu eta banakako praktikak edo aire zabaleko bi bizikiderenak badira.\nBosgarren egoeran eta okerrenean, "banakako konfinamendu-neurri berriak eta eraginkorragoak baloratuko dituzte, edo kolektibo espezifikoentzat, aldez aurretik justifikatuta eta baimen edo berrespen judiziala emanda", eta merkataritza- eta gizarte-jarduera guztiak ixteko ordutegiak aurreratuko dituzte, "gizarte-harremanetan eragin handiena dutenak ixteko aukerarekin".\nLegearen arabera, Gobernuak 15 egunean behin jakinarazi beharko dizkio Legebiltzarrari osasun neurrien eta koronabirusaren inguruko nondik norakoak. Gaur egun, Gotzone Sagardui Osasun sailburuak astero egiten du agerraldia Legebiltzarrean, EAJk eta PSE-EEk eskatuta.


Zeintzuk dira kalifikazio liburuan islatzen diren jarduerak - ecampus - eCampus - UPV/EHU\nOndorengo irudi honetan azaltzen dira kalifikazio liburuan isla duten jarduerak, bai auto-ebaluazioa bai eskuzko ebaluazioa jasotzen dutenak ezberdinduz.\nGaldetegiak izan ezik, beste jardueren ezarpenetan kalifikaziorik ez izateko aukera eskaintzen da, horrek kalifikazio liburutik kanpo gelditzea dakarrelarik. Gainera, “kalifikazio item” berriak gehi daitezke: taulako zutabeak ikasturteko jarduerekin zerikusirik ez dutenak, zeinak eskuz edo fitxategi bateko datuak inportatuz osa daitezkeen.\nOndorengo irudian zeregin baten ezarpenetan “Kalifikazioa” atalak azaltzen dituen aukerak ikus daitezke, hau da: kalifikaziorik ez, zenbakizko kalifikazioaren aukera (besterik aukeratu ezean 100 azaltzen delarik) edo aurretik zehaztutako eskala. (irudia ikusi).\nBeste kontu bat izango da, jarduera bat ezkutuan dagoenean kalifikatzailean nolako isla duen (irudian Ekintzak ikusi). Irakaslearen ikuspuntutik, ez dago ezberdintasunik, jarduera grisez azaltzen dela salbu. Baina ikasleak jardueraren zerrenda ez ikusteaz gain, kategoriaren guztizko kalkulua ere ez du ikusiko - ezkutuko datu horrek kalkulu horretan eragina duelako. (irudiak ikusi).\n“Kalifikazio liburuaren” bertsio berrian scroll egiteko aukera ez da azpialdean eta taularen eskuinaldean agertzen, baizik eta orrian bertan- mugitzea erraztuz.\nHala eta guztiz ere, praktika egokia izan daiteke lan egiten ari ez garen kategoriak kolapsatuta mantentzea. Ondorengo irudietan dauden hiru aukerak agertzen dira:\nAurreko irudietan kategoria orokorreko (ikastaroa) izenaren alboan azaltzen den ikonoa sakatuz erakusten diren aukerak azalduko ditugu- taulako zutabeak zabalduz edo kolapsatuz- hau da:\nAgregatuak baino ez\nKalifikazioak baino ez\nAukera hauek erabiltzeak kalifikatzaileko lana erraz dezake.


Leitzako eta Bilboko saioko sarrerak salgai\nPasa den astetik www.bertsosarrerak.eu web gunean daude salgai asteburuko bi saioetarako sarrerak. Leitzako edo Bilboko leihatilan ilaran egon beharrik ez izateko, aurrez sarrera erosteko aukera eman nahi die Bertsozale Elkarteak Txapelketa entzutera animatzen direnei.\nJone Uriak lortu du finalaurrekoetarako txartela\nZestoan jokatu da gaur Bertsolari Txapelketa Nagusiaren lehen final laurdena eta bertan 661,5 punturekin finalaurrekoetarako txartela eskuratu du Jone Uria algortarrak.\nGurutzeaga Pilotalekua jendez gainezka zela aritu dira gaur sei bertsolariak Zestoan, 750 bat lagun bildu dira bertan eta adi adi jarraitu dute bertsolarien jarduna gaur larunbata Zestoako Gurutzeaga pilotalekuan jokatu den lehen final laurdenean.\nUztapide zenaren jaiotzaren ehungarren urteurrena ospatu asmoz abiatu da 2009. urteko Bertsolari Txapelketa Nagusia Zestoako Uztapide plazan eta omenaldi gisa Uztapideren bertso honekin eman zaio hasiera:\nJaunari eskerrak etorri gera\neta umore onian\nisiltzen ez naiz oso erreza\nni horrela nagonian\nGaur’e gaztiak alferkeritan\neta aitona lanian\nLehendabiziko agurra hau da\nBertsolai danan izenian.\nSaioko bertsoaldien puntuazioa webguneko saioak atalean aurkitu duzu.\nDatorren asteburuan bi saio izango dira: urriaren 10ean Leitzan eta 11n Bilbon. Jada salgai daude http://www.bertsosarrerak.eu atarian Leitzako eta Bilboko final laurdenetarako sarrerak. Baita BEC-en abenduaren 13an izango den finalerako sarrerak ere.\nElkarteko langileak bertsoak entzuten. Xabier Gaztelumendi, Aritz Zerain eta Aitor Mendiluze, atzean, takilako lanak amaitu berritan. Iñaki Murua eta Oroitz Azurmendi aurrean eserita. Ahal denean, behintzat, Txapelketa Nagusia gozatzeko ere bada! Serio harrapatu zituen, ordea, argazkilariak.\nEralla bertso eskola laguntzaile Zestoako saioan\nEralla izena du Zestoako bertso eskolak. Larunbatean ezagutu genituen bertako lagunak. Goizeko bederatzietarako han ziren Gurutzeaga pilotalekuaren atarian. Talde jatorra eta langilea. Lauzpabost argazkiekin osatu dugu eguneko lanen kronika.\nSaio ostean eskenatoki gainean ateratako argazkian daude ia denak. Goizean lanean aritu zirenetako batzuk joan beharra izan zuten arratsaldean, ezin langile guztiak argazkian bildu. Joseba Regil, Oskar Alberdi -Oskar bera izan zen Bertso Eskolaren ordezkari sari banaketan-, Jone Bergara, Nagore Soraluze, Aitor Salegi, Oroitz Urbieta, Aitor Unanue…txapelketako bolondres goiztiarrenak. Argazkian ageri dira ia gehienak.\nGeugaz batera gozau\nKarmelo Uriarte – Bizkaiko Bertsozale Elkartearen presidentea\nEz, ez, etorri da…!\nAurten be bajatok hori… “kanpeonato de bersolaris” ala?\nIgez egon nintzoan BECen eta sano ondo egon zoan, asko gustau jatan.\nEta nik: Bai, baina ha Bizkaikoa izan zoan eta hau Euskal Herri mailakoa… Ba, orduen, hau askoz be handiegoa izango dok.\nBai, logikearen printzipioak betetan badozak…\nBoa! Hau ezin joat galdu! Noz dok, zein egunetan dozak saioak eta sarrerak…\nJoñooo! Honeri gogor emon jotzek!\nHasi baino ez gara egin eta esan leiteke indarrez datorrela “burrundada”. Seinale ona.\nBaina, burrundada honek zer dakar beragaz? Tamainu honetako ekimen batek zelango azpiegiturea behar dau? Ez dago zertan esanik aurreko urteetako esperientziak eta eskarmentuak asko lagunduko doskuela. Eta urteetako jardunaldi horreek beste gainkarga edo beste zorroztasun maila bat eskatzen deuskuela. Gizarteak “demanda“ egiten dau.\nUrriak 10, larunbata, Udal Kiroldegia, 17:30\nUrriak 11, igandea, Arriaga Antzokia, 17:30\nJone Uria 661,5\nUxue Alberdi 660\nIñaki Gurrutxaga 642,5\nOihana Bartra 612\nMiren Artetxe 583,5\nOdei Barroso 574,5


Euskal Herria Bildu - Aurrekontuetarako Aldundiak egindako aurreikuspenak okerrak zirela berresten du diru bilketan izan den jaitsiera berriak\nAurrekontuetarako Aldundiak egindako aurreikuspenak okerrak zirela berresten du diru bilketan izan den jaitsiera berriak\nEH Bilduren ustez zergen bilketan izan den %2,8ko jaitsiera berri honek eragin zuzena izango du bizkaitarron ongizatearengan\nUnai Rementeria Ahaldun Nagusiak kargu hartzerakoan egindako interbentzioan “epe laburrean” ez zuela erreforma fiskalik egingo eta ez zela murrizketarik egongo baieztatu zuen halere zenbakiek kontrakoa erakusten diote. Bizkaiko zergen bilketa %2,8 jaitsi dela jakin bezai laster Rementeriak berriro esan du zerbitzu publiko eta gizarte zerbitzuak “bere horretan” mantenduko direla. EH Bildun ordea kezkatuta gaude etengabeko jaitsiera honek bizkaitaron ongizatearengan eragina izango duelako.\nBizkaiko EH Bildun urteko lehen lauhilekoan zergen bidez jasotako diru bilketaren datuak “asaldagarriak” direla uste dugu eta Aldundiak aurrekontuetarako egindako aurreikuspenak ez zirela errealak baieztatzen du. Etengabeko jaitsiera hau kontutan hartuta EH Bilduk ezinbestekoa ikusten du Bizkaiko politika fiskala berrikustea: sozietateen gaineko zerga, ondarearen gaineko zerga eta abar. Gehien dutenek gehiago ordaindu behar dute Aldundiak gizarte politikak aurrera eraman ahal izateko diru nahikoa izan dezan.\nDiru bilketaren datu berriak ikusirik EH Bilduk gaia Batzar Nagusietara eramango du, kontuetan murrizketak izango diren ala ez jakiteko batez ere defizita neurririk gabe handitzea ekiditeko. Bildu den diruan eman den jaitsiera hau guztion artean ordainduko dugu eta murrizketetan islatuko da. EH Bilduk argi dauka beste bidea badagoela, zergen diru bilketaren kudeaketan PNVren modeloak alternatiba baduela. Beste modelo honek pertsonen aldeko diru bilketa sistema aurrera eramaten du, pertsonekin batera, gizarte mugimenduekin, sektore aurrerakoiekin, udalen interesen alde. Ez dabilena aldatu behar da.


Ur Kontsortzioaren ezohiko neurriak, herritarren beharrei erantzuteko - Goierriko Hitza : Goierriko Hitza\nUr Kontsortzioaren ezohiko neurriak, herritarren beharrei erantzuteko\nGipuzkoako Ur Kontsortzioak «egoera ahulenean dauden kolektiboak eta osasun-krisiak gehien erasandako negozioak» babesteko neurriak iragarri ditu; ur-mozketarik ez dutela egingo ziurtatu dute, besteak beste.\nGipuzkoako Ur Kontsortzioaren Batzorde Exekutiboak, COVID-19aren osasun larrialdiak eragin dituen ondorio ekonomikoei aurre egiteko ezohiko neurriak hartzea erabaki du aho batez. Neurrien helburua «egoera ahulenean dauden kolektiboak eta osasun-krisiak gehien erasandako negozioak babestea da, bereziki zailtasun ekonomikoak dituzten familiak, autonomoak eta enpresak». Honela, ordaintzeko moduak erraztu eta ur-hornidura bermatzea da helburua, «ur-mozketarik ez dela egingo ziurtatzen da».\nHonela, fakturen ordainketa egiteko borondatezko epea abenduaren 31arte luzatu dute. Bestetik, errekargurik eta interesik gabeko zatikako ordainketa (frakzionatua) egiteko erreztasunak emango dituzte. Gainera, «Alarma Egoerak irauten duen bitartean, ez da ur mozketarik egongo ordainketa ezagatik».\nBestalde, Alarma Egoeraren ondorioz itxita egon diren komertzio eta ostalaritza negozioentzat, «bigarren hiruhilekoari dagokion fakturaren tarte finkoa %100 hobetsita egongo da, ez da ordaindu beharrik izango».\nEzohiko Josetxo Imazen oroimenezkoa Alexander Oiarbidek eta Elena Silvestrek irabazi dute\nRufino Arriaga preso politiko ordiziarra espetxetik atera da\nBeasaingo udal taldeek atzo gauean agertutako pintadak gaitzetsi dituzte\nXXX. Beasaingo idazketa lehiaketako sari banaketa egin dute\nNora Tobar Espainiako txapelduna altuera jauzian eta Dorleta Armendarizek zilarra mailu jaurtiketan


2016ko ekainaren 5a gogoan, urrats berriak egitera goaz - Azpeitiko Gure Esku Dago - Uztarria (Azpeitia)\n2016ko ekainaren 5a gogoan, urrats berriak egitera goaz\n2017ko mai. 23a, 12:09\nMaiatzaren 24tik ekainaren 3ra Erabakiaren erakusketa zabalik izango da Foruen Ibilbideko udal erakusketa aretoan. Ekainaren 3an, berriz, puzgarrien mosaikoa osatuko da Sanjuandegin, festen barruan, 19:00etan. Eta ekainaren 10ean, galdera ikur erraldoia osatuko da Bilboko kaleetan, aurkeztuz. Hara joateko autobusa egongo da Azpeititik, eta izena eman ahalko da erakusketa aretoan.\nDatorren ekainaren 5ean Azpeitiko independentziari buruzko herri galdeketaren urtemuga izango da. Hitzartu taldeak eta Azpeitiko Gure Esku Dagok sekulako erronka hartu genuen erreferendum hori gauzatzea erabaki genuen unean.\nMaiatzak 24 – ekainak 3: Erabakiaren erakusketa Foruen Ibilbideko udal erakusketa aretoan. Ordutegia: astelehenetik ostiralera 17:30etik 20:00etara; astearte eta larunbatetan goizez ere bai. 10:30etik 12:30era.\nEkainak 3: Puzgarrien mosaikoa osatuko da Sanjuandegiko festen barruan, 19:00etan.


Pellet-galdara ala egur-galdara? - Domusateknik\nGure gomendioa da erabakia hartzean erregaiaren prezioa eta erosotasuna aintzat hartzea.\nBiomasako galdara bat aukeratu duzu jada. Konbentzituta zaude mota horretako instalazio bat edukitzea onuragarria dela. Agian gehien baloratzen duzuna da zure poltsikorako nabarmen onuragarria dela eta biomasa energia baliabide ekologikoa dela eta ez duela Ingurumena kaltetzen. Halere, ez daukazu garbi zer galdara mota erosi, pellet-galdara bat ala egur-galdara bat.\nGure aholkua da aukeratzen duzun galdara edozein izanda ere bi alderdi hauek aintzat hartzea: erregaiaren prezioa eta erosotasuna. Prezioari dagokionez, kontuan izan zure egoera. Zauden lekuan egurra merke eskuratu badezakezu, edo dohainik ere eskuratu badezakezu, garbi dago egur-galdara bat instalatzea komeni zaizula. Bestela, agian interesgarriagoa litzateke zuretzat pellet-galdara bat, erosotasunagatik: instalazio mota hauek automatikoki kargatzen dira eta askoz errazago automatizatu daitezke.\nEdozein kasutan, biak biomasakoak dira eta galdara mota horren berezko abantailak dituzte biek. Bi abantail nagusiak aipatu ditugun arren (gastu txikiagoa eta Ingurumenaren zaintza), hona hemen beste abantaila batzuk:\nBiomasako galdarekin energia iturria agortezina eta berriztagarria da; beraz, erregai fosilekiko mendekotasuna txikiagoa da.\nBeste industria batzuen hondakinak modu baliagarrian erabiltzen laguntzen dute. Pelletak zerrauts naturala erabiliz egindako zilindro txikiak dira. Erregai bat baino gehiago erabiltzen dituzten galdarak ere badaude. Horiekin biomasa mota desberdinak erre daitezke, hala nola oliba hezurrak, hur oskolak, etab.\nGure teknologia oso aurreratua da eta bermatzen du instalazio mota horiei etekin bikaina ateratzea.\nLanpostu berriak sortzea bultzatzen da.\nKontsultatu gure biomasako galdaren gama informazio gehiago eskuratzeko edo jarri gurekin harremanetan aholkularitza behar baduzu.


Fines | Research | Deusto\nDeustuko Unibertsitatearen ondare zientifikoa gizartearen zerbitzura jartzea, jakintzaren gizarteak eskatzen duen egitura eta kultura aldaketan laguntzeko, Deustuko Egitasmo Unibertsitarioan azaltzen den ardura etiko eta humanistikoan oinarrituta.\nDeustuko Unibertsitatearen jarduera lagundu eta osatzea, unibertsitatearen esparruko beste jarduera batzuk sustatzeko eta garatzeko lagungarri izan daitezkeen giza, teknika, ekonomia eta abar arloetako baliabideak jarriz.\nUnibertsitateko ikerketa, irakaskuntza eta aurrerakuntza teknologikoko jardueretan beharrezkoak diren katedrak, institutu bereziak, zentro teknologikoak eta proiektuak sortzen laguntzea.\nBekak edo behar diren baliabideak adimen, ekimen, maila zientifiko edo profesionala eta ardura etikoa direla eta nabarmenak diren ikasle graduatuei eskaintzea, goi mailako hezkuntza erakundeetako master, doktorego eta antzeko programak egin ditzaten.\nDeustuko Unibertsitateak garatzen dituen ikerketa, irakaskuntza, kultura, prestakuntza eta garapen teknologikoko jarduera guztiak laguntzea eta osatzea.\nFundazioak bere kabuz zein beste erakunde edo enpresa batzuekin hitzarmenak sinatuz edo elkartuz bete ahal izango ditu aipatutako xedeak.\nFundazioak behar den beste publizitate emango die bere helburu eta jarduerei, onuradun izan litezkeenak jakitun egon daitezen.\nEginkizunak eta eskuduntzak\nFundazioaren zeregina gainbegiratzea eta orientatzea, bere xedeak bete daitezen arduratuz.\nAldian aldiko ekintza programak eta aurrekontuak onartzea.\nFondoak banatzeko eta erabiltzeko irizpide orokorrak finkatzea.\nUrteko balantzea, Fundazioaren jardueren memoria eta urteko kontuak aztertzea eta egokiak badira, onartzea.\nFundazioaren nahia interpretatu eta garatzea.\nEkitaldi eta kontratuetan, Fundazioaren ordezkari izatea harreman.\nFundazioaren ondasunen administrazio, zaintza eta defentsa zeregin guztiak betetzea.\nAipatutako ahalmenetan ordezkariak eskuordetzea.\nJavier López Aríztegui (lehendakaria)\nJosé M Etxeberria Amenabar\nJosé Ramón Guerediaga Mendiola\nGema Bizcarrondo Ibáñez\nManfred Nolte Aramburu\nPedro Luis Uriarte Santamaría\nBaltasar Errazti Navarro\nMichel de Unzueta y Uzcanga\nAntonio Yábar Maisterrena\nIgnacio Maria Echeberria\nLucio Delgado Irazola\nIgnacio Elorza Elola


Euskadi NEXT 21-26: Euskadiko Berreskuratze eta Erresilientzia Programa - Azaro Fundazioa Newsletter\nCovid-19 pandemiak sortutako krisiari aurre egiteko ahaleginean NEXT GENERATION Europako Berreskuratze Plana jarri da abian Europako estatu kideei suspertzen laguntzeko helburuarekin. Plan horrek 750.000 milioi euroko finantzazioa du eta Berreskuratze- eta Erresilentzia-Mekanismo bat hartzen du bere baitan Europaren berreskuratzea eta eraldaketa- eta modernizazio-prozesua aurrera eramateko xedearekin. Horretarako, 3 erronka aurreikusten ditu: trantsizio ekologikoa, digitalizazioa eta erresilentzia.\nNext Generation planaren 59.168 milioi euro Espainiako Berreskuratze- eta Erresilentzia-Mekanismora bideratu dira, eta hori ikusita, Eusko Jaurlaritzak Euskadi Next 2021-2026 inbertsio-programa sortu du Espainiako Gobernuak dirulaguntza horren esparruan kontuan hartu dezan. Euskadi Next programa hiru foru-aldundiekin eta EAEko hiru hiriburuetako udalekin lankidetzan garatu da eta Euskadiren berreskuratzea, eraldaketa eta erresilentzia du helburu.\nHorrela, Europako planak ezarritako 3 erronken harira, Euskadiko planak energia-trantsizio ekologikoaren, trantsizio digitalaren eta gizarte-kohesioaren erronkei aurre egiteko diseinatutako ekimen publiko eta publiko-pribatuen multzo koherente eta sendoa biltzen du. Ildo horretan Eusko Jaurlaritza azken legegintzaldietan zabaltzen ari den Giza Garapen Iraunkorraren aldeko apustuan sakontzen du, aurreko legegintzaldian Euskadi 2030 Agendak indartu zuen apustua, hain zuzen ere.\nNazioarteko erakunde nagusien aurreikuspenen arabera, inoiz bizi izan den krisirik gogorrenaren aurrean gaude eta mundu mailako erronka horri aurre egiteko Euskadi Next programa partekatutako erronka horren parte izateko eta ekarpenak egiteko planteatuta dago.


Patxitrapero: Gizon lardatsa\nGaur alkarrizketa baten erdian suertatu naiz. Ni Brinkolara begira, disimuloz, esaten ari ziren hura interesatuko ez balitzait bezela (txistu egitea bakarrik falta zitzaidan), baina arretaren antena ondo-ondo altxata.\nBi etorkin. Mexikarra bata, brasildarra bestea. Auskalo zeinetaz ari ziren, baina grazia egin dit mexikarraren ateraldiak:\n- Batean kristoren umore onez etortzen zaizu. Hurrengoan kasurik ez dizu egiten. Hurrengoan amorratuta… Zer nahi dezu esatea, hemengo eguraldia bezela, sekula ez dakizu hurrengo egunean ze giro egingo duen…\nKepa Diegezen “Euskal lexiko etno-meteorologikoaren azterketa kulturala” tesirako datu baliotsua! Uztarri berean jarrita, psikologia eta eguraldia ;-)\n. Patxi en 12:40 da manhã\nKepa Diegez 9/01/2009 12:53 da tarde\nAgian, psikometeorologia jorratu behar nikek, hire laguntzarekin, jakina! Ondo bizi!\nPatxi 9/02/2009 2:20 da manhã\nKepa, ba omen zegok "ingurunearen psikologia" izeneko zerbait. Honen arabera, inguruneak eragin zuzena dik gizakiarengan. Eguraldiak, zer esanik ez!\nGaur lanbrotsu zegoan, eta halaxe jendearen gogoa. Nik hala somatu diat behintzat!\n"Lardatsa" hitza berriz, beti eguraldiari lotuta, baina "gizon lardatsa", sekula entzun gabea, ederra eta zentzuz beterikoa, bai behintzat mexikarrak aipatutako kontestuan.\nPsikometereologiaz aritzeko, ni pronto, nola ez ba. Nahiz eta holako langintza baterako, akaso Urko Aristi eta Estitxu Fernandez, gu baino bikote askoz aproposagoa izan ;-)


Herritar ugari elkartu da Matxinbentan, festetako hirugarren egunean - Azpeitia - uztarria.eus\nHerritar ugari elkartu da Matxinbentan, festetako hirugarren egunean\nUztarria.eus 2020-02-02 15:05\nSanta Ageda festak ari dira ospatzen egunotan Matxinbentan, eta gaur, igandea, ez da ez ekitaldirik ez jenderik falta izan auzoan. Goizean hasita, Beasaingo txistulariek emanaldia eskaini dute, eta mezaren ostean, itxulapiko puskaketaz gozatu ahal izan dute txikienek. Gainera, urtero legez, Azpeitiko Ilunpe eta Beasaingo Murumendi pilota elkarteetako gaztetxoen partidez gozatu ahal izan dute herritarrek. Ondoren, Itzeder eta Txibilter trikitilarien emanaldia izan da, eta segidan hasi da ikusmina piztu duen herri kirol jaialdia. Izan ere, punta-puntako kirolariak aritu dira aizkoran eta harri-jasotzen: Iker Vicente eta Mikel Larrañaga aizkolariak zein Jokin Eizmendi eta Jon Unanue Goenatxo III.a harrijasotzaileak.\nDena den, gaurkoarekin ez dira amaituko festak: asteartean, Santa Ageda bezperan, eta asteazkenean, Santa Ageda egunean, ere festa giroa izango da nagusi. Asteartean santa eskean ariko dira auzotarrak, Juan Joxe Eizmendi Loidisaletxe eta Jon Gurrutxaga Gurru bertsolariekin nahiz Laja eta Izer trikitilariekin. Eskea bukatzean erromeria egingo dute auzoan. Santa Ageda egunez, berriz, meza eta jubilatuentzat hamaiketakoa izango dira.\nHona hemen, gaur goiz eta eguerdi parteak Matxinbentan utzi duena irudietan:


Sexualitatea – Guraso.eus\nYogurinha Borova: “Homosexualitatearen inguruko erreferente asko daude, eta garrantzitsua da umeak heztea”\nYogurinha Borova artistak gaztetxoendako kantua egin du. Bertan, maitasunaren aniztasuna aldarrikatzen du; izan ere, maitasunak aurpegi asko ditu. “Hogei urte dira gazteleraz lan egiten dudala eta azken hamar urteotan saiatu naiz euskaraz ere lan egiten. Aurten abesti berri bat aurkezten…\nguraso 2019-12-17 2019-12-17 AKTUALITATEA, Baliabideak, GURASOTASUNA, OSASUNA, Sailkatu gabea, Sexualitatea No Comments\nJuan Carlos Melero psikologoa eta Nerabeak, afektuak eta sexualitatea tailerraren gidaria da. EDEX gobernuz kanpoko erakundean egiten du lan eta gaur, abenduak 13, tailerra emango du Bilbon. – Zer da “Nerabeak, afektuak eta sexualitatea” tailerra? Nerabeen hezkuntza afektibo-sexualaren inguruko lan…\nguraso 2019-12-13 2019-12-16 AKTUALITATEA, GURASOTASUNA, HEZIKETA, Sexualitatea No Comments\nEgunez eta makillaje barik, Eduardo Gabiña argazkilaria da. Gauean, eta agertoki gainean, berriz, Errusiatik etorri zen Yogurinha Borova artista koloretsua bilakatzen da. Pertsona bera diren arren, ez dutela elkarren artean antzik dio Gabiñak. Gaur egun, lanordu gehienak argazkilari baino gehiago,…\nguraso 2019-09-28 2019-09-27 AKTUALITATEA, HEZIKETA, OSASUNA, Sexualitatea No Comments\nGure jendartean neskatoek panpinekin eta sukaldetxotan jolastea espero izaten da, edukazio onekoak eta adeitsuak izatea, oihurik ez egitea, soineko lirain eta ederrak erabiltzea (eta hauek ez zikintzea), apaintzea, arrosak izatea… Mutilengandik berriz, super heroietara jolastea espero izaten da, futbola gustuko…\nAingeru Mayor 2019-07-24 2019-07-17 Aitatasuna / Amatasuna, GURASOTASUNA, Gurasotasunaz hausnartzen, KOLABORAZIOAK, Sexualitatea No Comments\nAmelia Barquinen kinka blogetik ekarri dugu testu hau Irakasle, guraso, ez duzu sinetsiko, baina ikastetxe batzuetan eta familia batzuetan ez da sexuaz hitz egiten umeekin. Ze gauza bitxia, ezta? Izan ere, ikastetxe batzuetan, kanpoko profesionalak kontratatzen dituzte (sexologoak oro har,…\nguraso 2019-07-10 2019-07-10 GURASOTASUNA, Ipuinak eta liburuak, Sexualitatea No Comments\nCamila Jauregi: “Alabak bi urtetatik adierazten zigun ez genuela ikusten bera neska zenik”\nEhun bat familiak osatzen dute Naizen, adingabe transexualen familien elkartea. Orain gutxi aurkeztu dute elkartea. 2015etik lanean ibili den Chrysallis Euskal Herria elkartearen jarraipena da. Elkarteko kide Camila Jauregik azaltzen du nola bi urterekin alabak esan zien ea ez zuten…\nguraso 2019-02-12 2019-02-12 AKTUALITATEA, GURASOTASUNA, HEZIKETA, OSASUNA, Sexualitatea No Comments\nNerabezaroan sexualitatea lantzeko beharra zegoela ikusita, eta hori euskaraz lantzeko tresnarik ez zegoela kontuan hartuta, 2013an sortutako proba pilotu batetik sortu dute Arrasateko Txatxilipurdi elkartekoek, Mihi-Bero mahai-jolasa. 12 urtetik gorakoei zuzenduta dago eta taldeka jolastu daiteke. Txatxilipurdik, sexualitatea berdintasunaren ikuspegitik…\nguraso 2019-02-08 2019-02-08 AISIALDIA, AKTUALITATEA, HEZIKETA, Jolasak, OSASUNA, Sexualitatea No Comments\nArrasateko Herri Eskolak eta Guraso Elkarteak antolatuta, transexualitateari buruzko hitzaldia eskaini dute Chrysallis elkarteko Aranetak, Camila Jauregirek eta Lurdes Garciak. Esperientzian eta interakzioan oinarritutako hitzaldia izan zen? Esperientziatik bai, baina nik, batez ere, zientzia sexologikotik hitz egin nuen. Hau da,…\nGoiena 2018-05-14 AKTUALITATEA, OSASUNA, Sexualitatea No Comments


236 gaztek SPRIren 100 nazioartekotze-bekak eskuratu nahi dituzte - Ekonomiaren KZ\n236 gaztek SPRIren 100 nazioartekotze-bekak eskuratu nahi dituzte\nGuztira 236 gazte (128 emakume eta 108 gizon) lehiatu ziren joan den larunbatean SPRI Taldearen Nazioartekotzeko Euskal Agentziak 2022-2024 aldirako deitu dituen 100 BEINT beketan. Horrela, berriro ere abian jarri da Eusko Jaurlaritzak 1986an hasi zuen nazioartekotzean adituak prestatzeko prozesua, unibertsitate- eta enpresa-arloan prestigio handieneko beketako bat dena. SPRIk ohar batean jakinarazi zuenez, beka bakoitzeko 2,36 hautagai dira, 150 Bizkaikoak, 59 Gipuzkoakoak eta 27 Arabakoak.\nAtzo, hautagaiek hautaketa-prozesu bat egin zuten, goizez eta arratsaldez: hizkuntzak jakiteko eta erabiltzeko probak, ingelesa (baztertzailea), euskara eta, aukeran, atzerriko bigarren hizkuntza bat, honako hauetatik: alemana, arabiera, mandarin txinera, frantsesa, italiera, portugesa eta errusiera. Azterketek ezagutza sozioekonomiko orokorreko proba batekin jarraitu zuten.\nAipatutako probek puntuazioa metatzen dute, gradu eta graduondoko titulazioak eta esperientzia profesionalak puntuatu diren aurretiko merezimendu-lehiaketan oinarrituta. Fase hori gainditzen duten pertsonak ekainean deituko dira elkarrizketa-fasera.\nAzkenik, puntuaziorik onena lortu duten lehenengo 100 hautagaiak BEINT bekadun izendatuko dira, eta uztailaren lehenetik aurrera unibertsitate-eremuko lehen prestakuntza-fasea hastera deituko dira.\nOndoren, eta 14 ezagutza-modulutan banatutako hiru unibertsitate-ikastaroen aprobetxamendu frogatuan oinarrituta, bekadunak. Sprik nabarmendu zuenez, BEINT programa “aukera paregabea” da goi-mailako unibertsitate-titulua duten 31 urtetik beherako gazteak nazioartekotzean eta kanpo-merkataritzan trebatzeko, eta, horrela, Euskadin eskaera handiko karrera profesionalei ekiteko.\nPrestakuntza-plana argi eta garbi bereizitako hiru fasetan antolatuta dago, eta programaren onuradunei esperientzia onena ematea du helburu, 24 hilabeteko epean ezagutza teorikoak eta praktikoak konbinatzen dituena.\nUnibertsitate-prestakuntza, lehenengo fasea\nLehenengo fasea unibertsitate-prestakuntza da, lau hilabetekoa, eta horretarako diseinatu da, 14 jakintza-arlorekin. Deialdi honetan, hiru euskal unibertsitateek eta Nazioartekotzeko Euskal Agentziak lankidetzan jardungo dute. Fase hori gainditzeak eskubidea ematen du programarekin jarraitzeko eta itundutako unibertsitateek ematen dituzten ziurtagiriak eskuratzeko.\nHurrengo fasean, 12 hilabetekoa, bekadunek, beren ahalegin egiaztatua dela eta, kanpoko destino bat aukeratu ahal izango dute prestakuntza praktiko batekin jarraitzeko, enpresei zerbitzua emanez Basque Trade & Investment kanpo-sareko bulegoetan, Ofecomes eta kanpo-merkataritza sustatzeko nazioarteko agentzien beste bulego hitzartu batzuetan.\nPrestakuntza-ibilbidea zortzi hilabeteko enpresa-esperientzia praktikoarekin osatzen da, bekadunak berak hautatutako eta kanpoan ezarritako enpresetan eta, batez ere, euskal enpresetan. Programaren bi urteko iraupenaren ondoren, gazte tituludun haiek profesional bihurtuko ziren “karrera hasiberri batekin, horietako asko kudeaketa-arduretan, nazioartekotutako euskal enpresek asko eskatzen zituzten postuetan”, adierazi zuten Spritik.\nBEINT bekek helburuaren arabera kalkulatutako zuzkidura dute, 30.000 eta 60.000 euro artekoa. Zuzkidura horrekin, bekadunek epe osoan zehar eta baldintza duinetan egiten diete aurre garraioari, ostatuari, mantenuari eta herrialdeetan sartzeko beharrezko diren baimenei dagokienez dituzten premiei. Gainera, programak ikasle berrien eta prestakuntza-prozesutik igaro diren 1.400 bekadunen arteko elkarrekintza jasotzen du.\n← Euriborrak batez besteko tasa positiboa lortu du apirilean\nArabak Europan zehar turismoa sustatzeko kanpaina hasiko du →\nNafarroa aitzindaria izango da energia-komunitateak arautzen\n2022-02-23 2022-02-23 Ane Soriano


UPV/EHUko Ikertzaileen Gauak 3.400 pertsona inguru jaso ditu - Deia\n30 euskal ikastetxek eta 1.859 ikaslek baino gehiagok parte hartu dute Zientzia Zirkularra online programan. UPV/EHU\n30 euskal ikastetxek eta 1.859 ikaslek baino gehiagok parte hartu dute Zientzia Zirkularra online programan.\nJoan den urtean koronabirusaren pandemiak eragindako egoera dela eta murrizketa soziosanitarioak ezarri behar izan eta gero, Euskal Herriko Unibertsitateak antolatutako Ikertzaileen Europako Bigarren Gauak normaltasuna berreskuratu egin du aurten. Gainera, harrera bikaina izan du, ia 3.400 pertsonak hartu baitute parte.\nOspakizuna Europako Itun Berdearekin egon da loturik eta UPV/EHUko 100 ikertzailetik gora bildu ditu Ikerketaren Gizarte Zabalkunderako Zuzendaritzak sustatutako 50 bat ekintzatan.\nJarduera nagusia irailaren 24an egin zen, ostiralarekin, Europa osoan bezala. Egun horretan, Bilboko Areatzako kaia zientziaz bete zen Ikertzaileen Europako Gau Azokari esker. Ia 1.400 pertsona hurbildu ziren bertara, eta UPV/EHUko taldeek iraunkortasunari eta ingurumenari buruz egindako ikerketak eta proiektuak ezagutu zituzten arratsaldeko 5etatik gaueko 9etara. Hori guztia 16 etxolatan jarri zen ikusgai, baita Bilboko María Bihotza plazako hiri osasuna txokoa ere.\nEra berean, arrakastatsua izan da online hitzaldiak eskaini dituen Zientzia Zirkularra programa, hogei euskal udalerritako ia hogeita hamar ikastetxetako ikasgeletara UPV/EHUko ikertzaileak eraman dituena. Guztira, lehen, bigarren eta batxilergoko 1.850 ikaslek baino gehiagok parte hartu dute irailaren 22an, 23an eta 24an, sarean emandako 26 hitzaldien bidez. Programa honen helburua ikasketa zientifikoak unibertsitatez kanpoko ikasleen artean zabaltzea eta genero-oztoporik gabeko karrera zientifikoaren aukeraketa sustatzea izan da.\nProgramako bi jarduera handi horietaz gainera, hitzaldiak, erakusketak edo kaleko antzerkia ere izan dira, eta, zalantzarik gabe, Zientzia eta ikertzaileak hurbildu dituzte herritarrengana, ikerketaren eta eguneroko bizitzaren arteko lotura praktikoki erakutsiz.\nAurtengo edizioko jarduerak amaitu badira ere, irailaren 30era arte Bilbora hurbiltzen denak Fotovoz Bilbao erakusketa ikusteko aukera izango du (Expogela Bilbao Historikoa, San Frantzisko kalea, 32). Erakusketa hori UPV/EHUko Erizaintzako eta Osasun Sustapeneko Ikertaldeak antolatu du, eta bertan jasotzen da irudietan elikagaien inguruneak osasunean duen eragina.\nJarduera guztiak Europar Batasuneko Marie Sklodowska Curie Programaren proiektu bati esker antolatzen dira. Programa hori G9 unibertsitate taldeko ? ? Oviedo, Kantabria, Gaztela-Mantxa, Extremadura, Balear Uharteak, Nafarroa, Zaragoza eta Euskadiko unibertsitateek osatutakoa ? partzuergoari eman zitzaion.


Arrasate erdi aroan\nArrasateko erdi aroko aztarnak gaur egun arte heldu zaizkigu, batez ere egitura aldetik. Oraindik, erdi aroko itxura eliptikodun multzoa erraz nabarmentzen da eta harresiaren zatitxo bat ikusteko aukera dago Zerkaostieta kalean. Luzetarako hiru kalek osatzen dute alde zaharreko planta: Iturriotz, Erdiko Kale eta Ferrerias kaleak.\nHerrira sartzeko hiru sarrera heldu dira gaur arte: Zurgin kantoiko atea, zaharrena; Kanpartopeko atea eta Portaloia. Azken hau Erdiko Kalearen hasieran kokatuta dago eta herriko garrantzitsuena da bertatik Errege Bidea igarotzen zelako.\nSan Juan Bataiatzailearen parrokiaren bolumenak harridura sortzen du ikuslearengan, arkitektura erlijioso gotikoaren eredu bakar hau hirigune historikoaren erdian aurkitzen da. Kanpoaldean aipagarriak dira bere kontrahormak, gargolak eta arku zorrotzak. Barnealdean berriz, beirateetan hainbat irudi erlijioso irudikatzen dira eta, lurretik 17 metrotara aurkitzen diren gurutze-gangen giltzarrietan, armarriak, lorak eta animali fantastikoak ikusteko aukera izango dugu.


Halleyk eraman eta ekarritako mitoak - Elhuyar Aldizkaria\nHasiera » Atarikoa » Halleyk eraman eta ekarritako mitoak\n2010/10/01 268. zenbakia\nHalleyk eraman eta ekarritako mitoak\nBerlingo harresia erortzea eta Ekialdeko blokearen gainbehera, Txernobylgo istripu nuklearra, hiesaren pandemia... Bilatuz gero, erraz topa litezke 1986ko Halley kometaren bisitak iragarritako gertakariak. Izan ere, ehunka urtez sinistu zuen gizakiak kometen agerpenak zerbait handia iragarri, zigortu edo ospatzeko gertatzen zirela. Europan gordetako Halleyren erregistrorik zaharrena, adibidez, Normandiako Gillen konkistatzailearen balentriari lotuta gelditu da betirako. 1066an etorri zen, erregea Ingalaterra konkistatzeko prestatzen ari zenean, eta garaipenseinaletzat hartu zuen. Eta halaxe gertatu zen.\nOrduan ez genekien ezer kometei buruz, pentsamendu zientifikoa ez zegoen garatua, eta ez da harritzekoa kometen inguruan halako mito indartsu bat sortu izana. 1986an, berriz, inork ez zituen lotu Halley kometa eta giza zibilizazioaren inongo hondamendi.\nHorrek ez du esan nahi, ordea, jakintzak kometen mitoa desagerrarazi duenik. Izan ere, kometak zer ziren eta nola mugitzen ziren jakin ahala, Lurrarekin talka egin dutela eta egin dezaketela ere ikasi genuen, eta izu bat, mito bat, beste batekin ordeztu genuen. Kometek ez zuten izango zerikusirik errege, konkistatzaile eta erlijioen joanetorriekin, baina (asteroideekin batera) giza zibilizazioarekin amaitzeko gaitasuna izan dezakete, eta, beraz, izua izateko moduko gorputzak dira. Izu-klase berri horretaz kexu zen, hain zuzen ere, Isaac Asimov 1985ean, Halleyren agerpenaren zain zegoela idatzitako liburuan. Mitoak sortzeko gizakiaren gaitasuna mugagabea da, ordea...\nBeldur guztien gainetik, baina, ukaezina da Halley kometa oparia izan dela gizakiarentzat. Gizakia zientziara eta pentsamendu arrazionalera egiten ari den bidean agente izan da hain maiz eta halako distiraz ikusi ahal izan dugun kometa. Hurrengo orrietan Cristina Zuza astronomoak azpimarratzen duen bezala, kometen artean salbuespena da Halley; zorioneko salbuespena.


Aurrekoa Martxoak 04 Osteguna Hurrengoa\nMartxoak 04 • 18:00 • Loiola K.E. (Loiola-Martutene) Zinema\nIzen-ematea martxoaren 1ean zabalduko da. 2 gonbidapen eskatu ahal izango dira gehienez eta Kultur Etxeko sarreran jaso ahal izango dira.\nMartxoak 04 • 19:00 • Dabadaba (Egia) Musika\nEmadan deituriko disko berria aurkeztuko du.\nMartxoak 04 • 17:00 / 18:00 • Araba parkea (euriarekin Sahatsaren plaza) Euskara +\nMartxoak 04 • 17:00 • Ferrerias plaza, Olaeta kalea Euskara +\nMartxoak 04 • 17:30 • Latsarien plaza Euskara +\nMartxoak 04 • 19:00 - 21:00 • Koldo Mitxelena Euskara +\nBost kidez osatu Gurashow taldetik etortzen dira Philippe Albor, Maider Cigarroa eta Kattalin Indaburu.Talde hortan emaiten dituzten kantu batzu emanen dituzte, bainan nagusiki, hirukoteak, bakotxak bere kantu unibertsotik atera kantuak eskainiko dituzte, bakarrik, bikoteka edo hiruek elgarrekin, izan kantu herrikoi, euskal poetenak edo berdin sorkuntzak… Helburua dute kantua eta musikaren partekatzea, denen plazerrarentzat.\nPartaideak: Philippe Albor, Maider Cigarroa eta Kattalin Indaburu.


"Isiltasunean dagoen historia guztia argitara" ateratzeko asmotan egingo dute ikus-entzunezkoa.\nDokumentala Martxoak 3ko testigantzez osatuko dute, izan ere, Memoria Garako kideek adierazi dutenez, “askotan pentsatzen da 1976an Gasteizek bizitako guztia ongi kontatuta eta idatzita dagoela eta ez da egia, oraindik mikroistorio berri asko daude deskubritzeko“.\nHala ere, dokumentalaren ideia beste ekimen batean hasi zen ernaltzen; Denbora galduaren bila, txokolate eta madalena bat oroitzapen baten truke jardunaldian, hain zuzen ere.\nJardunaldia Marcel Proust idazlearen Denbora galduaren bila eleberrian oinarriturik zegoen: “Eleberriaren protagonistak zaporeen laguntzaz bere oroimena astintzen zuen, eta gure bertsio propioa antolatu genuen Zaramagan, txokolate eta madalena baten bueltan, jendarteari Martxoaren 3ko oroitzapenak konpartitzeko gonbitea luzatuz“, azaltzen dute Memoria Garako kideek.\nGainera, gehitzen dute beharrezkoak direla horrelako jardunaldiak gaur egun ere: “Oso ariketa aberasgarria eta polita izan zen, bertan egondako guztiontzat. Martxoak 3ko zauriak irekia darrai Gasteizen eta horrelako ariketa erreparatzaileak eskeini behar dira, herri memoria elikatzeko eta zaintzeko”.\nEgun horretako esperientzia oinarri hartuta, argi izan zuten lehenengo momentutik proiektuarekin jarraitzeko beharra, eta horrela sortu zen dokumentalaren ideia: “Grabatutako guztiarekin zerbait egitea posiblea zela pentsatu genuen; testigantza gehiagorekin osatzea, idazleen hausnarketak gehitzea…”.\nMemoria Gara ekimena 2018ko irailan aurkeztu zen. Arlo ezberdinetako gasteiztarrek sinatutako manifiestu batean oinarrituta, Zaramagako San Frantzisko elizan Memoria eta Giza Eskubideen Zentro bat eraikitzea helburu.\nBi ardatzetan oinarritu dituzte orain arteko ekimenak: Eliza eta erakundeekin harremanak eta bilerak eta Martxoak 3ko Eliza Memoria zentro bat bilakatzeko aldarrikapenaren herri-babesa lortzeko ekintzak, besteak beste, Sinadura bilketak, Eliza Inguratu giza-katea, Zaramaga auzoko memoriari buruzko liburu baten argitalpena eta lehen aipatutako Denbora galduaren bila jardunadia.\nHala ere, beraiek argi dute dinamika guzti hauek helburu jakin batera bideratuta dauden tresnak baino ez direla: “Euskal Herrian azken hamarkadetan gertatutako hainbeste borroka, sufrimendu eta bizipen ugari kontatzeke daude. Horregatik aldarrikatzen dugu Memoria eta Giza Eskubideen zentroaren beharra, ekimen dinamikoak egin beharko dituena era zabal batean memoria osoa lantzeko. Proiektu hori gauzatu arte, bitartean, gure baliabideekin bidea egiten jarraituko dugu“.


IZAN BIDEA ekimena aurkeztu de herrixan – Turrune!\nIZAN BIDEA ekimena aurkeztu de herrixan\n2020/09/18 2020/09/17 turrune\nHerriko SARE antolakundik preso eta iheslaixan etxeratze bidin IZAN BIDEA ekimena aurkeztu ban atzo arratsaldin Kofrai Zaharrin. Herriko talde ezbardinai (kirola, kultura…) dei eitzen ekimen horren barri emoteko eta ordezkari asko batu zin.\nIZAN BIDEA ekimena erronka baten oinarritzen da: 3.ooo.ooo km etxi, Euskal Herrixak dauken biztanle kopuru bardinduaz. Hau ahalbideratzeko hainbat bide eongo diz: oñez, aringaingan, igaxan, bizikletan, dantzan, eskalaten… Hori bai, parte hartu ahal ixateko erregistra ein birde: labur.eus/appizanbidea helbidin. Horrez gain, eindako ekintzin argazkixak ata eta #IzanBidea traola ibiliaz sare sozialeta altzati eskatzen dabe.\nAmaitzeko, IZAN BIDEA ekimenan barrun erronka potolo bateako deixe eindau SAREK, urrixan 3an Euskal Herriko 650 tontor altzateko deixe hain zuze be. Herri bakotxak tontor bat altzako dau eta ondarrutarrok TONTORRAMENDIre altzako gaz. Goxeko 10:30xetan urtengo dou Alamedatik eta 12xetan tontorrin batuko gaz. BAIETZ pillo bat lagun batu preso eta iheslaixan etxeratzin alde!\nPrevious Article BURGOSko PROZESU 50 urte ta gero!\nNext Article Irailak 21 (astelehena) Ondarruko PENTSIONISTAK martxan osteabe!


Aya eta Ghibliko Sorginaren irudi hauek asko | Sormenak linean\nEgun batzuk igaro dira eta egia da oso nahasita egon direla Studio Ghibli-k filmatutako animaziozko lehen filma guztiz 3Dan.\nEta badute kritikak jaso zituen alde guztietatik irudi horiek PS2 batetik hartuak balira bezala alderatuz. Egia bada ere itxaron beharko dugula azken irudiak diren ala ez ikusteko; ulertzen ez dena da aurreko etapetan argitaratu izana.\na Studio Ghibli-ren filma, Studio Ghibli-ren itxura ez duena. Esaldi honek bikain adieraz dezake Aya eta Sorginaren lehen irudi horiek askok sentitzen dutena.\na Goro Miyazakik zuzendutako 3D animaziozko filma, Hayao Miyazaki beraren semea, eta negu honetan NHK telebista katean japoniarrean estreinatuko dena. Diana Wynie Jones-en liburuan oinarrituta, neskato umezurtza sorgin batek adoptatzen du; izan ere, film honi buruz gehiago jakin dezakezu duela gutxi kaleratu dugun beste berri batetik.\nEta garai batean sare sozialak iritzia dira nagusiArgitaratutako Aya eta Sorginaren irudi hauek ez dute ezer gustatu hauen harreraren arabera. Jakina, animazioa ikusi beharko da, izan ere, Studio Ghibli-ren oparirik handienetakoa inork ez bezala bere estilo propioarekin animatzeko gaitasuna izan da.\nBeraz, gure aldetik ez gara hasieran iritzia emateko bat egingo Aya eta Sorgin mugitzen ikusi arte. Animazio estudio honetako film berria, CGIn emandako lehen urratsa dena eta teknologia mota honekin bat egiteko oinarriak finkatu ahal izango dituena; eta beti bere filmak animazio bide tradizionalenetik igaro direnean.\nArtikuluaren bide osoa: Sormena linean » General » Hainbat » Orokorra, 3Dko Studio Ghibli lehen filmaren lehenengo irudiekin kopeta zimurtu zuen\nYllelder esan zuen\nNiretzat, manga eta 3D ez datoz bat. Ez zait itxura orokorrean gustatzen, ez filmetan ezta bideojokoetan ere.


Fandangoa - Jota - Orripekoa -Trikitixa - Auñamendi Eusko Entziklopedia\nFandangoa - Jota - Orripekoa -Trikitixa\nFandangoaren lehendabiziko erreferentziak XVIII. mendearen hasierakoak dira (Nuñez 1999), El novio de la aldeana entremesean lehena izanik une honetan dakigunaren arabera. Diccionario de Antigüedades delakoak, 1735ean modu honetan deskribatzen du: Indietako erresumetan egon direnek sarturiko dantza, oso doinu alai eta jai-girokoa egiten dena. Ameriketekiko erlazioa eta izaera alaia, izan ere, lehen momentutik azpimarratzen ziren. Zentzu horretan ngo hondarkia afrikarraren edo afroamerikarraren jatorriko frogatzat hartu izan da batzuetan. Lehen fandango hau kantaturik omen zen, eta eskema oso zehatza zuen, gaur egun gutxi gorabehera mantendu egin zena: kopla kantaturik bat maior moduan eta lelo instrumental bat mi moduan kadentzia andaluziarrarekin. Azken lelo horiei buruz XVIII. mendean musikagile ospetsu batzuek fandango oso ezagun batzuk egin zituzten, Scarlattik, Boccherinik eta aita Solerrek hain zuzen. Gai hori oso ezaguna izan behar zen Euskal Herrian ere: 1885ean sinaturiko Fernando Ansorena Izagirren danbolinteroaren koadernoan bost bertsio daude. Oso fandango ezaguna da txistularien artean, eta gaur egun Lizarrako Larrain dantzan ere parte hartzen du. Hona hemen bere hasiera:\nFandango mota hau oso erraz erlazionatu daiteke Penintsulako XVII. mendeko beste dantza batzuekin, eta bereziki ostinato harmonikoak erabiltzen zituztenekin, hala nola folia, kanarioak edo, zarabandarekin (azken hau batez ere aipatuta Euskal Herrian). Deskribapen batzuen arabera, bereziki bidaiari atzerritarrek, askotan frantsesek, egindakoak, dantza hau oso lizuna omen zen bere mugimendu sentsualengatik. Agian horregatik Iztuetak hartzen du Zamakolarengandik bere fandangoaren jatorriaren teoria. Bere ustez Ekialdeko eragina oso handia zen fandangoan, amodioaren alde ausartena azaltzen zuela eta. Kartagotik etorrita, Erromako ohitura zaharrak erorarazi zituen, eta arabiarren bidez Espainian mantendu egin zen (1824:146). Frantzian bereziki famatua egin zen fandangoaren sentsualitatea, eta 1809an Parisen estreinatu zen Le Procès du fandango vaudevillea, Donibane Lohitzudunen girotua, non deskribatzen zen nola Espainatik ekarritako dantza saiatu zen debekatzen bere izaera lizunagatik (Batcave 1914).\nHala ere, fandango mota hau, ezagunena mundu mailan, ez du zerikusi handirik Euskal Herrian gaur egun jo eta dantzatzen denarekin. Frai Bartolome Santa Teresakoarentzat (1816:137), adibidez, pandangua oso lizuna zen, baina bere deskribapenak beste ñabardura batzuk ere adierazten ditu: arazoa kontaktu fisiko handia da nos arpeguijaquin, nos besuaquin, nos sabeleequin, nos albuaquin. Humboldten hitzetan, bere 1801eko egunkarian (1923:207), mota guztietako zakarreriak, jauziak, mugimendu lotsagabeak, baina sentsualitaterako erabat suspergarririk gabe. Gure ikuspuntutik, hots, lizunagoak baino, bortitzak eta baldarrak. Honek seguruenik justifikatzen du Victor Hugoren etsipena euskal fandangoa ikusi zuenean: dantzariak arintasun harmoniatsuaz mugitzen ziren, baina inspiraziorik gabe, surik gabe, estasirik gabe, haragikoitasunik gabe... (Martínez Salazar 1995): Hala ere, zati hauetan zentratu ziren XVIII. mendeko iskanbilak eta debekuak. Eta, jakina, erreforma ilustratuak.\nIztuetaren arabera, izan ere, Hondarribiako eta Hernaniko alkateek debekatu zuten fandangoa haien herrietan (1824:144). Hala ere, momentu batean aitortzen du soka-dantzaren ostean egiten zela Gipuzkoako leku batzuetan (1824:230). Fandangoa, beraz, aski arrunta izan omen zen XVIII. mendean Euskal Herrian. Eta bai frai Bartolome bai Iztuetak bai Humboldtek arin-arinekin erlazioatzen dute iadanik XIX. mendearen hasieran. Nabaria da, adibidez, 1745ean Larramendiren Diccionario Trilingüen agertzen dela fandango hitza, euskaraz eta gastelaniaz modu beran esan arren, baita kontradantza ere, baina ez duela jota aipatzen.\nAntza denez, jota fandangoa baino geroago sortu zen, eta herri batzuetan, bereziki Penintsulako Iparraldean, berarekin nahasteko joera du. Erritmoa hirutarra da bere ezaugarri komun nabariena, eta Miguel Manzanoren ustez (1995), esana dagoen bezala, idazteko modurik hoberena ez da 3/4 edo 3/8 konpas ohikoak, 6/8 konpasa baizik, 6/8 konpas bakoitzak 3/8 edo 3/4 bina konpas adieraziz. Sei kortxea horiek normalean hiru biko taldetan antolatzen dira, 2+2+2 moduan, 3/4 bezala alegia, baina maiz agertzen da kontrako antolaluntza, oso ezaugarrizkoa genero honetan, bi hiruko taldetakoa 3+3. Errepertorioa batez ere ahozkoa da, oktosilabikoen kopletan oinarriturik, eta adibide instrumentalak, gutxi izanik ere, ahozko erreferentziak badituzte.\nIkustekoa denez, jota definitzeko irizpide hauek, fandangokoek bezala, ez dute oso ongi funzionatzen euskal kasuan. Hemen errepertorio gehiena instrumentala da eta hemioliak edo polirritmo horiek nekez erabiltzen dira.\nXIX. eta XX. mendeak\nEguneko egoera eta laburpena


MENDEXA ITZULIA, ZELAIATIK ZELAIARA | Ibilbideak Rutas | Zer egin | Oiz Egin\nMendexako herrian dagoen San Pedro Parroki Elizatik hurbil dagoen plazatik hasiko dugu gure ibilbidea. Lekeitiora doan bideari jarraituz, bidegurutze bat ezkerreko aldean utziko dugu eta hurrengo gurutzean auzo errepide batetik ezkerrera sartuko gara. Bide jarraituz Leagi baserri-auzora helduko gara eta bidean kostaldeko bista izugarriak ikusteko aukera izango dugu, inguru hortan larre zabal bat ikusiko dugu. Leagi dorrea pasa eta gero eskumako aldean dagoen bidezidorra hartuko dugu.\nBidezidor hori aldapa bera hasten den pinadi batean dago. Kaltzadeta basotik Lea ibaira helduko gara.Lehenengo bidegurutzean eskuineko bidea hartuko dugu, bigarren eta hirugarrenean ezkerrekoa eta hurrengo bietan eskuinekoa. Bide zaharretik jarraitu behar dugu, legarrezko pista batekin bat egin arte. Ezkerraldera joango gara Etxetxu baserrira heldu arte eta hemendik bide batetik jeitsiko gara ibaiaren albotik doan bidea hartu arte. Ezkerretik aurrera segi eta ikusteko moduan, oleta presa, eta Ipideiko zubia izango ditugu. Asfaltuzko pista gurutzatu, zubia beste aldera joan gabe, harresi bat pasa eta gero, erreka bat zeharkatzen duen bide bat hartuko dugu eskunaldean.\nBide honek Ugaran auzoaren eta inguruetaraino jarraitzen du, gero ezkerraldean Ballastegi ibaiaren ondotik jarraitzeko. Bidexka beti eskuinaldean utzita, hurrengo bidegurutzean ezkerreko bidea hartuko dugu. Bide hau ibaitik urruntzen eta igotzen doa. Ezkerraldeko bide guztiak utziko ditugu, Zulueta baserrira iritsi arte. Alloa baserrriraino, asfaltatutako pista jarraituko dugu, ondoren bide bihurtuko da. baserrriaren inguruan.Berriro era ezkerraldean beste bide bat utziko dugu. Pinudi artean, kurba batetan dagoen ezkerreko bidea hartuko dugu. Jarraian, bidearen eskuinaldean haitz bat pasa eta eskuinaldera giratuko dugu, hurrengo bidegurutzera heldu arte.\nBideak altuera handia hartuko du asfaltuzko pista batekin lotu bitartean. Asfaltuzko pistatik eskuinaldera biratu eta Iturreta auzora helduko gara. Iturreta auzoan ezkerrera joan eta herriko plazara iritsiko gara berriro.\nLUZERA ETA IRAUPENA: 7Km. eta ordu bat eta 30 minutu.\nALTUERA: 180 metro


"Idazteak zentzua ematen dio bizitzari" - Arbizu - Guaixe.eus\n"Idazteak zentzua ematen dio bizitzari"\nErkuden Ruiz Barroso 2019-04-15 11:02\nJuanjo Olasagarre, erdian, Xabier Lete saria jasotzen. ARTXIBOA\nJuanjo Olasagarre idazle arbizuarraren 'Ia hemen' poesia liburua saritu du Espainiako Kritikak\nXabier Lete saria irabazi zuen Juanjo Olasagarre arbizuarraren Ia hemen liburuak. Sari hori nahikoa zela uste zuen idazleak. Hala ere, Espainiako Kritikak orain poesia liburu arloan saritu du.\nPozik. Ezustekoa izan da. Ez da aurkezten zaren sari bat. Liburua argitaratu duzulako ematen dizute. Gainera, adin hauetan ilusioa egiten dizu, baina ez da zoratzeko modukoa.\nBeraz, ez zenuen espero.\nEz. Ez dakit. Liburu horrek irabazi zuen Xabier Lete saria eta nik uste nuen saritan bidea eginda zeukala. Ez genuen, ez.\nNola jakinarazi zizuten?\nLiteratura kritiko hauek Villafranca del Bierzon elkartu ziren eta Jon Kortazarrek deitu zidan abisatzeko. Prentsa oharra 12:15ean atera behar zuten eta ordu erdi lehenago deitu zidan. Esan zidan ordura arte ezer ez esateko.\nXabier Lete saria, Literatura Kritikoen saria... Zer du lan honek? Zergatik da berezia?\nNi ez naiz hoberena hori esateko. Denbora neraman poesia argitaratu gabe. Beti hartzen ditut apunteak libretetan eta boladaka poema horietan lan egiten nuen. Karpeta batean gordeta neuzkan eta tarteka idazten nuen. Udan hainbat idazlekin egon nintzen topaketa batean eta lanean egon nintzen bertan ere. Poz aldrebesa-rekin oso nekatuta bukatu nuenez gogoa neukan poema liburu bat egiteko. Eta jarri nintzen. Nire poesia liburuetatik alderatuta zerbait berezia aipatu behar bada oso geldo lan egin dudala da. Urtetan egin dut. Poema batzuen lehenengo bertsioak duela bederatzi urte idatzi nituen eta pixkanaka hurbildu naiz azken forma honetara.\nEguneroko bat balira bezala?\nBai. Horrelako zerbait. Badauka ere egunerokotik. Apunteak hartzen ditut eta apunte horiek berreskuratzen dituzu. Apunte batzuk horrela gelditzen dira eta beste batzuk poema izatera iristen dira.\nAspaldi ez zenuen poesia egiten. Narrazioa argitaratu duzu azken urteetan. Baina zer nahiago duzu?\nLiburu honekin poesiarekin oso gustura gelditu naiz. Narrazioan ere ongi, baina poesiarekin gauzak esentzialagoak dira. Poesia erosoagoa da; esker hobeagokoa. Nobela bat egiten duzunean, ipuinekin ez dakit zer gertatzen den ni ez dudalako inoiz ipuinik idatzi eta ipuin irakurle ere ez naiz, nobelan sartu arte edo eskema argi bat izan arte egunero idatzi behar duzu. Ez da hain erraza nobela batetik sartu eta ateratzea. Poesia liburu bat idazteko kontzeptuala edo ideia baten inguruan ez bada, saltoka joan zaitezke. Poema bat hartu, zirriborro bat egin, gorde, zuzenketa batzuk sartu, beste bertsio bat gehitu... eta azkenean hori poema bat bihurtu.\nPoesiak liburu bakar batean gai desberdinak jorratzeko aukera ematen dizu.\nBai, hori ere egia da. Eta ideia desberdinak. Azkenaldian nire buruarekin kexu nago iruditzen zaidalako zarata gehiegi daukagula gure inguruan. Sare sozialak, ez dakit zein pelikula ikusi beharra... eta ez zaizkit ideiak lehen bezala bururatzen. Bizimodua azkarregia da eta atentzioa gauza gehiegitan jartzen dugu. Mugikorrak akabatuko gaitu.\nHala ere, motibagarria da horrelako sari bat jasotzea?\nBai. Eskertu behar diet erabakia hartu duten zazpi kritikoei. Noizbait honi buruz hitz egin dut baina geratatzen dena again historiak gugandik salto egin duela. Bernardo Atxagatik Kirmen Uribera edo Harkaitz Canora salto egin du literaturak, eta hor erdian gaude nire belaunaldikoak. Orduan, nik ohituragatik idazten dut. Ez dut idazten zerbait espero dudalako. Sentsazio hori daukateta eta Poz aldrebesa-rekin geratu zait. Ahalegin handia egin nuen eta oharkabean pasatu zen.\nIdaztea zuretako behar bat da, ezta?\nBeharra da ja. Gainera jubilazio bidean noa eta denbora libre gehiago izango dudanez, zer egingo dut? Idatzi. Ohitura bihurtu da eta gustatzen zait. Orain lasaiago bizi dut baina lehen egunari zentzua ematen zion idazteak. Orain ere bai: ez badaukat proiekturik esku artean deseroso egoten naiz. Nahiz eta eperik ez jarri eta lasai egon proiektu bat izan behar dut. Zentzua ematen dio bizitzari. Ona ala txarran den ez dakit. Baina aldatzeko ez dakit oso garaiz gabiltzan.\nProiektuez ari zarela, orain zertan zabiltza?\nNobela batekin ari naiz. Ez dakit fundamentuzkoa den edo ez.\n"Gure inguruan zarata gehiegi daukagu, ideiak ez dira lehen bezala etortzen"\nGuaixe api 11 Arbizu\nEspainiako Kritika saria jaso du Juanjo Olasagarre idazle arbizuarrak 'Ia hemen' poesia liburuagatik. Xabier Lete saria jaso ondoren ez zuen beste ...


“Euskarak aurrera Nafarroan” • ZUZEU\nKontseiluko idazkari nagusi Paul Bilbaok agerraldia egin du Nafarroako hainbat lagun esanguratsuk lagunduta. Iruñean egin duten agerraldian Vascuencearen Legearen aldaketaren inguruko iritzia eman dute. Bide batez, gaia aztertzeko bihar egitekoa zen Plenoa otsailaren 19ra atzeratu izana salatu dute.\nBilbaorekin batera euskalgintzako ordezkariak eta alor desberdinetan aritzen diren Nafarroako persona esanguratsuak egin dira. Iker Gorrosterazu (Bertsozale Elkartea), Xabi Gartzia (AEK), Alizia Iribarren (AEK), Gorka Iriarte (EHE), Joxerra Olano (IKA), Sergio Iribarren (Sortzen), Bego Bados, Asier Biurrun, Maider Irazoki, Arantza Goienaga, Javi Tejedor, Helios del Santo, Nestor Esteban, Garikoitz Torregrosa, Josetxo Apezetxea, Jorge Arias, Malen Eugi, Oier Zuñiga, Susana Garralda y Oskar Zapata (ezin izan du bertan egon).\nKontseiluko idazkari nagusiak guztien izenean hitz egin du:\n“28 urte euskararen normalizazioa eragozteko helburuz pentsatutako lege baten eraginpean. 28 urte Nafarroa zatitzen, nafarrak urruntzen, harresiak eraikitzen, hizkuntza-eskubideak urratzen lege bitartez. 28 urte Nafarroari bere izana legez aldatu nahian.\nBihar landu behar zen gaia Nafarroako Parlamentuko plenoan, baina atzeratzea erabaki dute. Espero dugu atzerapena aitzakia ez izatea eta gaiari beharrezkoa den garrantzia emanez behar bezala lantzea.\nOtsailaren 19ko plenoan, ustekaberik ezean, partzialki, arinki bada ere, zoritxarreko legea aldatua izango da eta euskararen aldeko mugimenduak aukera berriak izango ditu nafarrei haiena dena itzultzeko lanak egiteko orain arte debekaturik izan ditugun ikastetxe publikoetan.\nUrte hauetan guztietan legearen aldaketa eskatzeaz gain oztopo guztien gainetik euskarazko irakaskuntza bermatzeko ahaleginetan aritu da euskararen aldeko mugimendua ikastolen bitartez. Lan eskerga egin da, pertsona anonimoen bizkar gainean erori den lan handia egin da eta justiziazkoa da hori buruan edukitzea. Izan ere, legea sortu baino lehenago ere ari ziren herritarrak ikastoletan lanean beste alor eta sektoretan bezalaxe. Gogoan ditugu, egunero kilometro mordoa egin behar izan duten haurren aurpegiak ere. Horiengatik bada ere, proposamenari ongi etorria eman behar diogu.\nLege aldaketa horren bitartez aukera berriak irekiko dira eta gure apustua euskararen aldeko normalizazioa indartzea izango da, ikastetxe publikoetan lerroak irekiz eta ikastolak indartuz. 1 + 1 egitera goaz, herri ekimenez, bat eginda aurrera egitera goaz.\nEdozein kasutan, hainbat gauza esan behar dugu aldaketaren aurrean.\nHizkuntza-politika egokia izateko 4 zutabetan oinarritu behar da. Alde batetik, arkitektura juridikoaren egokitzapena egin beharra dago normalizazioa errazteko, bestaldetik, plangintzak abian jarri behar dira hizkuntza-politika politika planifikatua delako, hirugarrenez mota guztietako baliabideak esleitu behar dira eta azkenik, herri gogoaren elikadura etengabea bermatu behar da herritarrak direlako normalizazioaren motorra.\nPlenoan aztertuko den proposamenak aldaketa txiki bat dakarke alor juridikoan. Horrek garbi adierazten du hizkuntza bat normalizatzeko alor juridikoak duen garrantzia baina era berean, garbi uzten du oso neurri txikiko proposamena dela, bere horretan, bestelako neurririk gabe indar gutxikoa izan daitekeena. Euskararen garapenerako plangintza eta baliabideak behar ditu ondoan proposamenak eraginkorra izango bada.\nBaliabideei dagokienez, horiek esleitu behar dira herritarren nahia kalitatez atenditu ahal izateko. Baliabideak beharko dira irakasleria egokitzeko, materialak hedatzeko eta oro har, ikastetxeak harrera egokia egin dezaten. Baliabideak beharko dira orain arte zerbitzua eskaini duten ikastolek baldintza egokitan jaso ditzaten matrikula berriak. Euskarazko hezkuntza sistema indartzeko baliabideak beharko dira.\nPlangintza eragingarria ere beharko da erabakitakoa inplementatzeko. Helburu eta epe zehatzak dituen plangintza ez bakarrik matrikula berriak egoki jasotzeko baizik eta horiek gero eta gehiago izan daitezen.\nGuk gure gain hartzen dugu herritarren motibazioa lantzeko beharrezko lan jardunak indartzea orain arte egin dugun bezala.\nBukatzeko esan nahi dugu ez garela konformatzen aldaketatxoarekin. Lege berri bat nahi dugu behar dugulako. Sektore guztietan eta lurralde osoan eragingo duen legea nahi dugu. Arkitektura juridiko berria eraiki behar da, plangintza sendoen bitartez garatuko dena eta baliabide nahikoak esleiturik. Euskararen normalizazioa erraztuko duen hizkuntza politika behar dugu eta hori nola egin behar den publikoki azalduko dugu apirilaren 25ean Anaitasunan antolatuko dugun ekitaldian”\nEuskarak aurrera Nafarroan, kontseilua\nNestor Esteban: "Hizkuntza politika bertatik bertara sortu eta erabaki nahi dugu"\n2 pentsamendu ““Euskarak aurrera Nafarroan””-ri buruz\nI. Larrea 2015-01-27 13:50\nIndependentziarik gabe euskara normalizatzea zaila izango da. Independentziarik gabe ezinezkoa.\n“Epaitegiak deuseztatu du euskaren ofizialtasuna Uztaritzen”\nEneko 2015-01-28 11:27\nLarrea, honakoa esan nahi zenuelakoan nago: “Independentziarekin zaila izango da; independentziarik gabe (ia) ezinezkoa”. Bai, “ia” jarri dut, baina parentesi artean, jartzeko zalantzatan; baina, euskaldunoi bereziki, ezinezkorik ez dela sinestea komeni zaigu.


Irlandak berretsi egin du osagai kutsatuak daudela animalien elikaduran | Consumer\nIrlandak berretsi egin du osagai kutsatuak daudela animalien elikaduran\nAzidoa landare askotan dagoen konposatu organiko naturala da. Horren eragina kaltegarria izan daiteke animalien osasunerako, maila altuan kontsumitzen bada, baina ez die eragiten animalia horietatik eratorritako produktuen kontsumitzaileei. Guztira, AEBetatik Herbehereetara iritsi diren 7.000 tona detektatu dira.\nKargamentuaren zati bat, 3.270 tona inguru, Irlandara iritsi zen urtarrileko azken astean, Herbeheretako agintariek CNH maila altua detektatu baino egun batzuk lehenago. Irlandako Gobernuak kargamentuaren %80 bakarrik atxiki ahal izan du; gainerako karga jada erabili izan da animaliak elikatzeko.\nHori dela eta, arduradunek Irlandako Elikagaien Segurtasunerako Agintaritzari kontsulta egin diote, eta kontrolei eta azterketei ekin diete, konposatu horrek animalientzat eta pertsonentzat arriskurik ez duela ziurtatzeko. MAPAren buletinaren berri eman du.\nanimalia-elikadura antibiotikoak Irlanda-eu


Eguberrirako hurrengo hitzorduen berri eman du Oiasso Museoak : Zazpi aldizkaria\nEguberrirako hurrengo hitzorduen berri eman du Oiasso Museoak\nEguberrirako eskaintza egin du Erromatar museoak, eta familiei zuzenduko zaie bereziki. Jarduerak urtarrilaren 6ra arte luzatuko dira eta hainbat tailer, erakusketa, hitzaldi eta txango antolatuko dira. COVID-19aren pandemiaren harira ezarritako segurtasun- eta higiene-neurriak kontuan hartuta programatuko dira ekimenak.\nJuncal Eizaguirre Kultura ordezkariaren hitzetan, "Oiassok ez dio huts egiten Eguberrietako programazioarekin duen hitzorduari. Beste ekipamendu batzuekin gertatu den bezala, eskaintza egungo egoerara egokitzen da, baina kultura hurbiltzeko eta jakin-mina pizteko helburuari eusten zaio, familiako kide guztientzako proposamen erakargarri eta dibertigarrien bidez".\nOiassok programatuta dituen jarduera batzuek doako sarrera dute, aldez aurretik erreserbarik egin beharrik gabe, eta beste batzuen kasuan, berriz, aurretik eskuratu behar da sarrera edo lekua erreserbatu.\n"PANDEMIAK ANTZINATEAN" ERAKUSKETA: 2020/10/09 - 2020/01/31\nErakusketak Antzinatean mendebaldea astindu zuten gaixotasun horien sintomak, eragina eta ibilbidea erakusten dizkigu, baita biztanleek hartutako gaitz horiei aurre egiteko neurriak ere. Erakusketan atal txiki bat ere ematen zaio Vasconiari.\nTIR: IRUN ERROMATARREAN ZEHARREKO TOURRA ? AMA XANTALEN ERMITA\nBisita (publiko guztiak)\nBisita gidatu interaktiboa, TIR aplikazioarekin, Irungo kaleetan zehar, Oiassori bizia eman dioten aztarnategi arkeologikoak ezagutzeko. Ibilbide honetan Ama Xantalen ermitara sartuko gara, antzinako erromatar nekropolira.\nIgandeetan: abenduak 6, 13, 20, 27 eta urtarrilak 3\nTarifa: 5,50 € helduak; 3,85 € gazteak\nTxangoa (publiko guztiak)\nAbentura gustukoa baduzu, igo trenera eta Irugurutzetako meategiak, siloa eta kiskaltzeko labeak aurkituko dituzu. Kaskoa eta linterna utziko dizkizugu!\nLarunbata, abenduak 5, 12, 19, 26 eta urtarrilak 2\nTarifa: 5,50 € helduak; 3,85 €gazteak\nPraktika artistikoko tailerra (6-12 urte)\nMosaikoaren teknika deskubritzen du eta egin ezazu mosiko bat tesela txikiak erabiliz.\nAbenduak 22 eta 29, asteartea\nTarifa: 4,00 €\nPraktika artistikoko tailerra (8-12 urte)\nEgin erromatar soldaduaren kaskoa. Tailerrean, erromatar soldadu bat nola janzten zen ezagutuko duzu.\nAbenduak 23 eta 30, asteazkena\nPintura lehiaketa. (Familiak, gazteak eta helduak)\nMuseora sartu eta marraztu pieza edo museotik gehien gustatu zaizuena. Emaitzarekin erakusketa bat egingo dugu Oiasso Museoan.\nNeurri sanitarioak direla eta, bakoitzak bere materiala ekarri beharko du marrazteko eta margotzeko (arkatzak, margoak).\nUrtarrilak 5, asteartea\nTarifa: 2,00 €\nKUKAI DANTZA TALDEAREN ‘HNUY ILLA’ IKUSKIZUNA LARUNBATEAN ITSAS ETXEA AUDITORIUMEAN\n2021 Urt 20\nJesús María Cormánen erakusketarako ikustaldi gidatua, Menchu Gal Aretoan\nIRUNGO UDALAK SEI KARPA JARRIKO DITU HIRIKO IKASTETXEETAN\n2021 Urt 19\nARTEA 3 DIMENTSIOTAN ESKAINTZEN DU GAZTEARTEAN EXPO ERAKUSKETA BERRIAK\nKOSTATIK ARKOLLA AUZORA IGOTZEKO BIDEA ITXI EGINGO DA HILAREN 26 ETA 27AN LUIZI BAT GARBITZEKO\nTECHNO CHRISTMAS TAILERRA HONDARRIBIAN\n2018 Abe 04\nNEPAL PROTAGONISTA IZANGO DA OSTIRALEAN ITSAS ETXEA AUDITORIUMEAN\nOsasun neurriak: azken berriak\n2020 Aza 02


Emakumeen aurkako indarkeria EAE-n: pertzepzioa, intzidentzia eta segurtasuna | Fundación EDE Fundazioa\nEmakumeen aurkako indarkeria EAE-n: pertzepzioa,…\n2011n, Eusko Jaurlaritzako Segurtasun Saileko Genero Indarkeriaren Biktimei Laguntzeko Zuzendaritzak ikerketa-proiektu handinahia jarri zuen martxan, genero-indarkeriarekiko euskal gizartearen pertzepzioa hurbiltzeko eta Euskal Autonomia Erkidegoan emakumeen aurka egiten den indarkeria matxistaren egoerek duten intzidentzia kualitatiboki dimentsionatzeko. Era berean, proiektuak herritarren segurtasunari buruzko pertzepzioari dagokion informazioa jaso nahi izan zuen, bereziki emakumezkoena.\nEDE Fundaziotik normalean erabiltzen diren salaketen inguruko datu estatistikoetatik harago joateko erronka hartu genuen, eta fokua ezkutuago zeuden indarkerietan jarri nahi genuen, gizartean kasu mota horiek duten presentzia soziala dimentsionatzeko.\nHelburuak lortzeko, zenbait teknika erabili ziren (bigarren mailako iturriak kontsultatzea…), baina batez ere metodologia kuantitatiboaren alde egin zen; metodologia horrek mundu sozialaren fenomenoak deskribatu eta azaldu nahi ditu, orokortzeak egin daitezen. Zehazki, ikerketa honetan aztertutako informazio gehiena telefono bidezko inkestaren teknikaren bidez jaso zen. Inkesta zabala egin genuen, eta bertan parte hartu zuten EAEko 16 urte edo gehiagoko 2.600 lagunek.\nAurretiazko zenbait ikerketak egindako ekarpenetatik abiatuta, eremu ugaritan (bikote edo bikote ohia, familia barrukoa, lanekoa eta gizartekoa edo espazio publikokoa) emakumeen aurkako indarkeriazko egoera ugariren intzidentzia neurtzeko gai zen tresna bat diseinatzea lortu genuen (fisikoa, psikologikoa, ekonomikoa, sexuala eta baita soziala ere)\nAitortutako indarkeriaren (bizitzan zehar noizbait emakumeen aurkako indarkeria motaren baten biktima sentitu direla zuzenean eta espresuki adierazi duten emakumeak) eta indarkeria ondorioztatuaren edo “teknikoaren” (planteatutako indarkeriazko egoera batzuetan emakumeek emandako erantzunen arabera) artean bereizten du, gainera, eta hala, gaur egun indarkeria-egoerak jasaten ari diren emakumeak identifika ditzake, haiek jabetu nahiz ez.\nAzterketak datu interesgarri batzuk azaleratu ditu, adibidez, emakumeek zailtasunak dituztela tratu txar psikologikoko adierazpenak, kontrola eta isolamendua, oihuak edo irainak, mehatxuak eta jeloskortasuna, esaterako, indarkeria matxista gisa identifikatzeko. Emakumeen aurkako indarkeriari buruzko “mito” batzuk oraindik ere gizartean bizirik daudela ere erakusten du; hala, euskal gizartearen % 22k uste du “emakumeek probokatutako genero-indarkeriazko kasuak badaudela” eta % 27,9k uste du “salaketa faltsu asko dagoela”.\nTratu txar aitortua\nEAEko 16 urte edo gehiagoko emakumeen % 12,5ek esan du bizitzan noizbait identifikatutako lau eremuetako batean indarkeriaren bat jasan duela (231.556 emakume inguru izan litezke). Horietatik, % 2k egoera hori gaur egun jasaten duela esan du (37.049 emakume).\nBatez ere bikoteak edo bikote ohiak egindako indarkeria da, kontsultatutako emakumeen % 7,5ek (138.934 emakume inguru) esan du indarkeria jasan duela eremu horretan bizitzan noizbait. Gaur egun errealitate horrek EAEn gutxi gorabehera 16 urtetik gorako emakumezko biztanleen % 2,1i eragiten dio, hau da, 22.000 emakumeri. Beren burua bikoteen edo bikote ohien aldetik indarkeriaren biktima gisa hartzen dutenen % 27,3k gaur egun adin txikiko seme-alabak ditu.\nTratu txar teknikoa\nKontsulta egindako emakumeen % 29,6k adierazi dute azken urtean planteatutako indarkeria-egoeretakoren bat bizi izan duela (edozein eremutan), eta % 18,2k egoera horietakoren bat nolabaiteko maiztasunarekin bizi izan du (maiz edo batzuetan kategorietako erantzunak).\nLan horren emaitzak soziologiaren arloko beste profesional batzuekin partekatu ziren Bilbon 2012ko uztailaren 16, 17 eta 18an egindako IX. Soziologia eta Zientzia Politikoaren Kongresuan: “Gizarte Zientzia berria aro berri baterako” kongresuan.\nEsteka honen bidez ikus dezakezue txostena:


Kuadrillen negua ospatuko dute urtarrilaren 23an | Herribizia\nAbendu amaieran eman zuten egitarauaren berri\nAurten mende laurdena beteko da kuadrilen eguna ospatzen hasi zirenetik. 30 bat lagunek parte hartzen zuten festa izatetik ehunka lagunen festa izatera pasa da azken urteetan. Gero eta gehiago dira uztailaren 23ko zitari huts egiten ez diotenak, “marka guztiak hautsi” dituztela uste dute Oreretako kuadriletako kideek, iaz 1.500 pertsona elkartu ziren.\nOraindik asko falta da uztailaren 23rako, baina “#U23 uste baino gertuago” dagoela iragarri dute kuadriletako kideek. Izan ere, urtarrilaren 23an 25.urteurrena “ospatzen” hasteko, kuadrilen negua antolatu dute. Egun osoko festa izango da.\nEra berean, denen artean jasotako materialarekin erakusketa bat ere prestatzen ari dira Oreretako kuadrilak. Urtean zehar “sorpresa ugari” izango direla aurreratu dute, eta aurtengo Maddalena eguneko Kuadrilen eguna “inoizko mundialena” izango dela ere azpimarratu dute.\n10:00etan kalderete muntaia Merkatuzarren\n11:00etan kalderete lehiaketa hasiera\n14:00etan bazkaria Merkatuzarren\n16:00etan 25. Urteurrenaren aurkezpena Merkatuzarren\n16:30ean fregada, jaso…\n17:30ean poteoa DJBullekin\n20:30ean jaia DJ2Ttor-ekin Niessenen\nTxartelak salgai egongo dira Arkaitzan, Sindikaton eta Xeran.\nMartxan da Mitxelenarenak zikloa Tabakaleran


Boni Laskurain eta Ernai kaleen arteko bidegorria udara amaierarako amaituta izatea aurreikusten da | Bergarako Udala\nBoni Laskurain eta Ernai kaleen arteko bidegorria udara amaierarako amaituta izatea aurreikusten da\nBergarako Udala-k Az, 2017-04-19 14:13-n bidalia\nApirilaren 3an hasi ziren Boni Laskurain kale hasieratik Ernai kaleko bidegorri hasierara doan bidegorriaren eraikitze lanak. Proiektu teknikoa Zetabi Arkitektura Bulegoa SLP enpresari esleitu zitzaion 6.031,85 eurotan –BEZ barne- 2016 urtean. Proiektuaren exekuzioa, berriz, Sasoi eraikuntzak enpresari esleitu zaio, 180.000 eurotan eta lanak 6 hilabetetan egingo dira. Beraz, udara bukaerarako eginda egongo da bidegorri zati hau.\nBidegorri zati hau burututa, aurrerapauso garrantzitsua ematen da herriko bidegorri sarea osatzeko bidean. Izan ere, sarea osatzea garrantzitsua da Bergarako Udalarentzat, eguneroko mugikortasunari begira elementu funtsezkoak baitira. “Gure programan agertu genuen bidegorri sarea osatu nahi genuela. Zati hau gainera, oso garrantzitsua da, hezkuntza, osasun eta kirol instalakuntzak lotzen baititu. Erabilera handiko tramoa da, eta lanak amaituta, erabilera ordenatua eta zuzena izango du" , agertu du Elena Lete alkateak.\nHonela, 600 metro inguruko bidegorria eraikiko da eta oinezkoen eta bizikleten zatiak hesi bidez bananduta egongo dira. "Alkabieta 7,9 eta 11 zatian izan ezik. Lur horietan adostasunik ez dugu lortu eta beraz, gaur egun bezala jarraituko du. Oinezkoek eta bizikletadunek elkarbizitza egin beharko dute zati horretan, beti ere, oinezkoek lehentasuna izanik", gaineratu du alkateak.\nAzkenik, baina ez garrantziarik ez duelako, partaidetza nabarmendu behar dugu. “Bidegorriak osatzeko prozesuan zehar, herritarrek eta eragileek izandako partaidetza garrantzitsua izan da. Elkarlanaren bidetik, bergararren beharrak eta nahiak detektatu eta horiei irtenbidea ematea da gure lehentasuna eta lortzen ari gara”.


Mujeres | www.basauri.net\nGAZTEEI ZUZENDUTAKO IKUS-ENTZUNEZKO LEHIAKETAREKIN IREKI DA 2017ko BELDUR BARIK PROGRAMA\nBeldur Barik lehiaketa 12 eta 26 urte bitarteko gazteei zuzendua dago, eta adierazpen artistikoak saritzen ditu. Lanak ikusentzunezko formatuan aurkeztu behar dira. Lan horiek erakutsi behar dute nola neska eta mutilek ezberdintasun egoerei aurre egiten dieten Beldur Barik jarrerarekin; alegia, errespetua, parekidetasuna, askatasuna eta autonomia, elkarkidetza eta indarkeria sexistaren bazterketa irmoa adierazten dituzten jarrerekin.\nKartela (pdf) 3.16 MB\nLehiaketa lokalaren oinarriak (pdf) 495.27 KB\nMARIENEAKO 2017-2018 IKASTURTEKO PROGRAMAZIOA HEMEN DUGU!\nEMAKUMEENTZAKO JABEKUNTZA ESKOLAKO EKINTZEN izen-emate epea irailaren 11an hasiko da eta hurrengo email, Web gune edo telefonoaren bitartez apunta zaitezkete: marienea@basauri.eus; berdintasuna.basauri.eus\ntel. 94 612 41 02\nBaita zuzenean MARIENEAra hurbilduz, Kareaga Goikoa 54 helbidean.\nBerripapera Programazioa 2017 - 2018 1.56 MB\nARTESTURA FEMINISTAK LEHIAKETA EMAKUMEEN ETXEEN SAREA\nLanak aurkezteko epea 2017ko irailaren 29an bukatuko da.\nLehiaketa honen helburua da emakumeen sormena eta produkzio artistiko feminista bultzatzea, ikusgarri egitea eta aintzat hartzea haien lanak. Erakusketa ibiltari bat egingo da, zeina Sareko Emakumeen Etxe guztietatik pasatuko den.\nLehiaketa emakume etxeen sarea (pdf) 128.02 KB\nMARIENEAko ekintzen proposamena\nMARIENEA Basauriko Emakumeen Etxeko 2016-2017 ikasturteko ekintzen proposamena aurkezten dizuegu.\nEMAKUMEENTZAKO JABEKUNTZA ESKOLAKO EKINTZEN izen-emate epea zabalik dago dagoeneko eta hurrengo email, Web gune edo telefonoaren bitartez apunta zaitezkete:\nZuen parte hartzea espero dugu!!!\nBasauri, 2016ko irailaren 12an.\nBerripapera (pdf) 6.68 MB


Migrazioa. Noticias de Gipuzkoa\nBeni Agirre - 2016(e)ko apirilaren 9a, larunbata - 11:50etan eguneratua\nPertsonen migrazio masiborako arrazoien atzetik beti dago erabaki politikoa. Zumarragako Arcerol Mittaleko langile guztiak Asturiasera eramatearen atzean, erabaki politikoa dago. Gauza bat da norberaren bizi maila hobe-tzeko, ikasteko eta mundua ezagutzeko etxea uztea;eta beste bat, auskalo nongo agintariek erabakitzea pertsona multzo baten paketea hartu eta beste lurralde batera eramatea.\nHorietako asko seguruenik lehendik ere emigranteak edo halakoen seme-alabak dira. Euskal Herrian finkatu dira, euskara ikasi dute eta euren seme-alabak ikastolara eraman dituzte. Halako batean, familia hartu eta Asturiasera joan behar dute, bablea ikasi eta eurek erabaki ez dutena onartu behar dute. Ondoren, Euskal Herrira etorriko diren beste batzuekin hasiko da zikloa.


Europar batasunekoak ez diren eta bizileku-baimen iraunkorrik - iraupen luzekorik - ez duten atzerritarren errolda-inskripzioa berritzea\nEuropar Batasunekoak ez diren eta bizileku-baimen iraunkorrik -2011tik aurrera “Iraupen luzekoa” izenekoa- ez duten atzerriko herritarren errolda-inskripzioak bi urtez behin berritzea.\nEspainian bizi diren eta Europar Batasunekoak ez diren herritarrak, bizileku-baimen iraunkorrik ez dutenak (2011tik aurrera “Iraupen luzekoa” izenekoa)\nEspainiako agintaritzak emandako AIZ bizileku-txartela (indarrean) edo bere nazionalitate-herrialdeko pasaportea (indarrean; iraungirik badago, pasaportea berritzeko frogagiria ere bai). Gehienbat AIZekin berrituko da. Beste herrialde batzuetako identifikazio-txartela ez da baliozkoa izango.\nAdingabeen kasuan: Berritzeko eskaera adingabearen gurasoak edo legezko ordezkariak sinatu beharko du, eta bere nortasun-agiriaren fotokopia ere erantsi beharko du.\nBizileku-baimen iraunkorra (2011tik aurrera “Iraupen luzekoa” izenekoa) edo Espainiako Nortasun Agiria lortu berria izanez gero, hori justifikatzen duten dokumentuak, dagokion aldaketa egiteko. Horrela errolda-inskripzioa berritu beharrik ez dute izango aurrerantzean.\n14/2003 Lege organikoa, azaroaren 20koa: 4/2000 Lege Organikoa, urtarrilaren 11koa, atzerritarrek Espainian dituzten eskubide eta askatasunei eta haien gizarteratzeari buruzkoa, erreformatzekoa dena\n2005eko apirilaren 28ko Ebazpena, Estatistikako Institutu Nazionaleko lehendakariarena eta Toki Lankidetzarako zuzendari nagusiarena.\nEskatzailearen datuak jaso, egiaztatu eta biztanleen erroldaren aplikazioan sartu. Inprimatu eta sinarazi. Aprobetxatu helbide berdinean dauden beste pertsonei ere berritzeko, hala badagokie.\nInteresdunari agiri bat eman\nDokumentuak Idazkaritzara bidali.\nBi urtez behin berritu beharko da Europar Batasunekoak ez diren atzerritarren udal erroldako inskripzioa, bizileku-baimen iraunkorrik ez badute (2011tik aurrera “Iraupen luzekoa” izenekoa). Inskripzioa adierazitako epe horretan berritzen ez bada, iraungitzat joko da, eta baja emango zaio Biztanleen Erroldan (BC).\nEgiaztapena egin eta artxibatu


Begoñako igogailuko ateak itxita - Uriola.eus\nBegoñako igogailuko ateak itxita\nuriola.eus 2014-07-09 10:21 Begoñaldea\nArgazki historikoak dira hauek. 1949tik martxan zen Begoñako igogailuaren ateak atzo 23:00etan itxi ziren eta ez dira zabalduko Eusko Jaurlaritza -igogailuaren jabea- eta Ascensores de Begoña SA -kontzesioaren kudeatzailea- akordioren batera iritsi arte edota Justiziak ebazpenen bat eman arte.\nEz da ohikoa ez Mallona aldean ez Esperantza kalean gaur goizean dagoen giroa. Begoñako igogailuko ateak itxita daude eta garraiobidearen erabiltzaileek metroz, autobusez eta oinez moldatu behar izan dute.\nAscensores de Begoña SA enpresako administrariak uztailaren 8an zerbitzua etengo zuela iragarri zuen eta horrela izan da. Lau langileek gaur dute lanik gabeko lehen eguna. Lau hileko soldata eta aparteko ordainsaria jasotzeke dute. Administrazioarengandik "ez dugu ezer ere espero" adierazi zion Migel Anjel behargin beteranoak URIOLAri atzo. Igogailuak itxita "denbora nahiko" emango du bere iritziz, "guzti hau prozesu judizialean bukatuko da" zioen, "Arangoitiko igogailuarekin gertatu bezala, eta horrek luze jotzen du".\nEH Bildu: "EAJ da Begoñako igogailuaren itxieraren erantzule"\nEH Bilduko udal taldearen aburuz, EAJk gobernatzen dituen Eusko Jaurlaritzako Ingurumen eta Lurralde Politika Saila zein Bilboko Udaletxeko Zirkulazio eta Garraio Saila dira Begoñako igogailuaren itxieraren erantzuleak, "itxiera saihesteko egin zezaketen guztia egin ez dutelako".\nHelena Gartzia zinegotziak utzikeriaz jokatu izana leporatu dio EAJri, igogailua irekita mantentzeko bide guztiak aztertzeari uko egin diolako. "EH Bilduk eta igogailuaren erabiltzaileek eskatzen genuen udaletxeak har zezan bere gain igogailua kudeatzeko zerbitzua, eta EAJk hasieratik egin dio uko aukera hori aztertzeari ere", salatu du.\nZinegotziaren aburuz, igogailuaren itxiera EAJren ardura da, "igogailua bere ardurapean hartzearen ukoan tematu delako, bilbotarron interesak defendatzeari ere uko eginez bide batez".\nPPk Oregiren agerraldia eskatu du\nAtzo, asteartea, PP alderdiak Ingurumen eta Lurralde Politikako sailburu Ana Oregiren agerraldia eskatu zuen Gasteizko Legebiltzarrean, "milaka auzotar kalteturi eta langileen egoerari Eusko Jaurlaritzak emango dion irtenbidea ezagutzeko".\nEH Bildu, Ezker Anitza eta PSEek bezalaxe, igogailuaren jabetza Udalaren eskutara pasa behar dela uste du PPk ere. Funicular de Artxanda udal erakundeak 15 igogailu kudeatzen ditu Bilbo hirian zehar, eta popularren proposamena da Begoñako igogailuko lau langileak bere nominapera pasa daitezela.


Getxoko Udalak “Lonjak piztu 2022" programa jarri du abian - Getxo - Hiruka.eus\nGetxoko Udalak “Lonjak piztu 2022" programa jarri du abian\nErredakzioa 2021-12-30 12:11\nLonja bat hutsik, artxiboko irudian.\nGetxoko Udalak "Lonjak piztu 2022" programa jarri du martxan; hala, 50.000 euro bideratuko ditu COVID-19aren ondorio sozio-ekonomikoei aurre egiteko Getxo Ekinez planaren barruan dagoen ekimen horretarako. Laguntza horiek eskatzeko epea 2022ko urtarrilaren 17tik apirilaren 30era bitartekoa izango da. Ondoren, kreditu eskuragarririk egonez gero, maiatzaren 1etik urriaren 31ra eskatu ahalko da. Gainera, urtarrilaren 10ean, 13:30ean, informazio-saio bat egingo da Getxo Elkartegian, deialdiaren xehetasunen berri emateko.\nMerkataritza-erabilerarako lokalak alokatzeko laguntzak pertsona fisikoei (autonomoei) zuzenduta daude, baita ondasun-erkidegoetako bazkideei eta nortasun juridikorik gabeko sozietate zibilei eta kasu hauetan dauden legez eratutako pertsona juridikoei ere:\nJarduera ekonomiko berria.\nEstablezimendu berri bat irekitzea, Getxon lehendik dagoen establezimendu bat lekuz aldatzea ez badakar. Udalerrian dagoeneko beste negozio bat duten eta establezimendu berri bat irekitzen duten enpresek jarduera egiten duten lokala irekita eduki beharko dute gutxienez establezimendu berriaren diru-laguntza jasotzeko epean.\nEtxebizitza batean edo bulego-eraikin batean garatzen ari den jarduera ekonomikoa.\nGainera, eta beste baldintza batzuen artean, diru-laguntzaren xede den lokala ezin izango da egon jarduera bereko beste lokal batetik 200 metro baino gutxiagora (ofizioz egiaztatuko da); mikroenpresa bat izan beharko da, taldea ez da 10 langile baino gehiagokoa izan behar eta alokairuaren kostuak ez ditu zenbateko hauek gaindituko: Algorta 14 euro / metro koadro, Areeta 18 euro / metro koadro eta Romo 14 euro / metro koadro (BEZik gabe).


Jesús Ferrero - Wikipedia, entziklopedia askea.\nJesús Ferrero (Zamora, Espainia, 1952ko abenduaren 30a -) espainiar eleberrigilea da.\nZamora, 1952ko abenduaren 30a (68 urte)\nAntzinako historia ikasi zuen Parisen, eta Grezia klasikoan espezializatu zen. Parisko ikasketak ordaindu ahal izateko gauez atezain gisa lan egin zuen hotel batean, eta garai horretan idatzi zuen lehen nobela, Bélver Yin (1981). Ekialde Urrunean girotutako lan horrekin Bartzelonako Hiria saria lortu zuen 1982an.\nFerreroren beste lan batzuk: Opium (1986), Lady Pepa (1988), Débora Blenn (1988), El Efecto Doppler (1990, Plaza Janésen nazioarteko eleberri onenaren saria), Alis el Salvaje (1991), El secreto de los dioses (1993), Amador o la narración de un hombre afortunado (1996), El último banquete (1998, Azorín saria), Zirze piernas largas (2002), Las Trece Rosas (2003), Ángeles del abismo (2005), Las fuentes del Pacífico (2005), Las experiencias del deseo. Eros y misos (2009, Anagrama saria), Balada de las noches bravas (2010).\nPedro Almodóvarren Matador (1986) filmeko gidoia idatzi zuen.\n(Gaztelaniaz) Jesús Ferrero clubcultura.com webgunean\nAzken aldaketa 28 otsaila 2021(e)an, 03:57(e)tan\nOrriaren azken aldaketa: 28 otsaila 2021, 03:57.


Badator Periopedia: zure zalantza guztiak argituko dituen hortz-gida- Clínica Ortiz-Vigón\nClínica Ortiz-Vigón > Blog > Badator Periopedia: zure zalantza guztiak argituko dituen hortz-gida\nBadator Periopedia: zure zalantza guztiak argituko dituen hortz-gida\nAtal berria estreinatzen dugu!\nHortz-gida sortu dugu zure zalantzak argitzeko. Zergatik? Badakigulako sarean hortzetako osasunari buruzko informazio mordoa dagoela. Asko dira argitaratzen diren artikulu eta ikerketa dibulgatiboak eta horrek, askotan hartzaileari egoki heltzen ez zaizkion datu-uholdeak sortarazten ditu. Arrazoiak desberdinak izan daitezke: eduki zalantzagarriak, informazio oso trinkotua, oinarrizko ezagutza zientifikoak eskatzen duen informazioa…\nOrtiz-Vigón Klinikan, zure konfidantzazko klinika Bilbao hirian, ez dugu bakarrik gure pazienteak aho-hortzetako osasunaren garrantziaz kontziente izan daitezen bilatzen. Ahoko osasunaren testuinguru konplexua ulertzen lagundu nahi dugu. Labur esanda, pazienteak ahaldundu nahi ditugu. Horretarako, atal berria sortu dugu, zeinetan bideoa izango da protagonista nagusia. Bideo sinple eta argigarriak izango dira, eta modu grafiko eta entretenigarrian saiatuko gara azaltzen aho-hortzetako osasunarekin zerikusia duen gairen bat, erreferentziazko hortz-gida osatuko dutenak. Gida honi hasiera emango dion lehenengo bideoa gaixotasun periodontalaren inguruan izango da.\nZure neurrira egindako hortz-gida\nPeriopedia hortz-gida pazienteak dentistarekin jorratzen dituzten gaiak hobetu ulertzeko pentsatuta dago. Gaiak askotarikoak izan dira, konplexitate-maila desberdinekoak, baina beti modurik errazenean azalduta. Periodontzian eta Inplantologian espezialistak garenez, gaixotasun periodontalarekin hastea erabaki dugu. Jakina, gai zehatzeren baten inguruan ikusminik badaukazu edo proposamenik badaukazu, info@ortizvigon.com posta elektronikora idaztea besterik ez dago. Hemen duzue Periopediaren lehenengo bideoa (gazteleraz):


2010ari errepasoa (XV): Donostiako Klasikoa LuisLerentzat – Tropela.eus bloga\nBidaltzailea:Iosu Garate Artetxe\t 2011-01-03 2011-02-13 2 iruzkin 2010ari errepasoa (XV): Donostiako Klasikoa LuisLerentzat sarreran\nAurten, Jaizkibel bi aldiz igotzeko apustua egin zuen antolakuntzak. Bigarrengo igoeran hasi zen borroka ederra, bukaera arte etenik izango ez zuena, 40 bat kilometro faltan. Roche, Vinokourov, Sastre, Rodríguez, Porte, Gesink, Hesjedal, Luis León Sánchez ziren gizonik indartsuenak. Haimar Zubeldia eta Samuel Sánchezen ihesaldi saiakerek hautsi zuten tropela goitik behera, baina Luis León Sánchezen erasoaldi gogor bat izan zen guztietan erabakigarriena. Plater handian egin zuen salto (8:40 minutua) eta Vinokourov eta Sastre izan ziren bakarrik jarraitzeko gai.\nBukaeran erabakigarria izango zen erasoaldia izan zen. Hiru gizon hauek ongi moldatu baitziren aurrean, eta atzean berriz duda-mudatan ez ziren aurrekoak ehizatzeko gai izan. Bigarren mailako Arkaleko igoera ez ze erabakigarria izan, beraz.\n4 Km faltan, Mirakruzeko “maldatxoan” Vinokourovek eraso gogorra jo zuen, Sánchezek bakarrik jarraitu ahal izan ziona, nahiz eta bien arteko eztabaidak medio azken kilometroaren barruan Sastre ere aurreko bikotearengana iritsi. Bukaerako esprint estuan murtziarrarentzat garaipena, Vinoren eta Sastreren aurretik. Garaipen handia goi mailako lasterketa honetan.\nHaimar Zubeldiak, azken metrotan egindako erasoaldi baten bidez laugarren postua lortu zuen, eta lehen euskaldunaren saria. Frantziako Tourrean ez zen izan lesio bat medio eta berriro goi mailan dagoela erakutsi zigun denoi.\nBeharbada gehiago espero genuen murtziarraren partetik pasa den 2010rako. Beharbada bere taldeak ere bai. Klase handiko txirrindularia da eta hurrengo urterako talde berria batean izango dugu, Rabobank holandarrak bereganatu baitu. Ikusiko dugu noraino iristen den.\nBidaltzailea:Iosu Garate Artetxe 2011-01-03 2011-02-13 Hemen argitaratua:Donostia Klasikoa, ErrepasoaEtiketak: Gesink, Haimar Zubeldia, Hesjedal, Joaquim Rodriguez, Luis Leon Sánchez, Porte, Rabobank, Roche, Samuel Sánchez, Sastre, Vinokourov